text: புதுமைப்பித்தன் என்ற புனைபெயர் கொண்ட சொ. விருத்தாசலம் (ஏப்ரல் 25, 1906 - சூன் 30, 1948), மிகச்சிறந்த தமிழ் எழுத்தாளர்களுள் ஒருவர். நவீன தமிழ் இலக்கியத்தின் ஒரு முன்னோடியாக இவர் கருதப்படுகிறார். கூரிய சமூக விமர்சனமும் நையாண்டியும், முற்போக்குச் சிந்தனையும், இலக்கியச் சுவையும் கொண்ட இவருடைய படைப்புகள், இவரின் தனித்தன்மையினை நிறுவுகின்றன. இவரது படைப்புகள் மிக அதிகமாக விவாதிக்கப்பட்டுள்ளன. அதுமட்டுமின்றி, 2002இல் தமிழக அரசு இவரது படைப்புகளை நாட்டுடமை ஆக்கியது. வாழ்க்கைக் குறிப்பு புதுமைப்பித்தன் கடலூர் மாவட்டத்தில் உள்ள திருப்பாதிரிப்புலியூரில் பிறந்தார். தொடக்கக் கல்வியைச் செஞ்சி, திண்டிவனம், கள்ளக்குறிச்சி ஆகிய இடங்களில் பயின்றார். தாசில்தாராகப் பணி புரிந்த அவர் தந்தை ஓய்வு பெற்றமையால், 1918-இல் அவரது சொந்த ஊரான திருநெல்வேலிக்குத் திரும்பினார். அங்குள்ள ஆர்ச் யோவான் ஸ்தாபனப் பள்ளியில் பள்ளிப் படிப்பை முடித்தார். பின்பு நெல்லை இந்துக் கல்லூரியில் இளங்கலைப் (பி. ஏ) பட்டம்பெற்றார். 1932 சூலையில் திருவனந்தபுரத்தைச் சேர்ந்த கமலாவை மணந்தார். இவரது முதல் படைப்பான குலோப்ஜான் காதல் காந்தி இதழில் 1933-இல் வெளிவந்தது. 1934-இலிருந்து மணிக்கொடியில் இவரது படைப்புகள் பிரசுரமாகத் துவங்கின. மணிக்கொடியில் வெளிவந்த இவரின் முதல் சிறுகதை ஆத்தங்கரைப் பிள்ளையார். இந்தக் காலகட்டத்தில் அவர் சென்னைக்குக் குடிபெயர்ந்தார். இவர் வாழ்ந்த இடங்களான திருநெல்வேலியையும் சென்னையையும் மையமாகக் கொண்டே இவரது படைப்புகள் அமைந்தன. இவரது சிறுகதைகள் கலைமகள், ஜோதி, சுதந்திரச் சங்கு, ஊழியன், தமிழ்மணி, தினமணியின் ஆண்டு மலர், நந்தன் ஆகிய பத்திரிக்கைகளிலும் பிரசுரமாயின. 1940ல் புதுமைப்பித்தனின் கதைகள் என்ற அவரது சிறுகதைத் தொகுப்பு வெளியானது. சென்னையிலிருந்த காலத்தில் இவர் ஊழியன், தினமணி, மற்றும் தினசரியிலும் பணிபுரிந்தார். இவர் திரைப்படத் துறையிலும் ஆர்வம் செலுத்தினார். ஜெமினி நிறுவனத்தின் அவ்வை மற்றும் காமவல்லி படங்களில் பணிபுரிந்தார். பின்பு திரைப்படத் தயாரிப்பு நிறுவனமான "பர்வதகுமாரி புரொடக்ஷன்ஸ்" -ஐத் துவங்கி வசந்தவல்லி என்ற படத்தைத் தயாரிக்க முயன்று தோல்வியுற்றார். எம். கே. தியாகராஜ பாகவதரின் ராஜமுக்தி திரைப்படத்திற்கு வசனம் எழுதுவதற்காகப் புனேவில் சில மாதங்கள் வாழ்ந்தார். அங்கு அவர் கடுமையான காச நோய்க்கு ஆளாகி சூன் 30, 1948-இல் காலமானார். படைப்புகளும் சிந்தனைகளும் புதுமைப்பித்தன் எழுத்துப்பணியில் முழுவீச்சில் ஈடுபட்டது 15 ஆண்டுகளுக்கும் குறைவான காலம் தான். அக்குறுகிய கால அளவிலேயே அவர் நூற்றுக்கும் மேற்பட்ட சிறுகதைகள், கிட்டத்தட்ட அதே எண்ணிக்கையுள்ள கட்டுரைகள், 15 கவிதைகள், சில நாடகங்கள், புத்தக விமரிசனங்கள் என எழுதிக் குவித்தார். அவரது எழுத்துக்கள் அவரைப் புரட்சி எழுத்தாளராக அடையாளம் காட்டின. அவர் கையாண்ட விஷயங்களும் கதாபாத்திரங்களும் தமிழ்ப் புனைவு உலகுக்குப் புதியதாய் அமைந்தன. தமிழ் இலக்கிய உலகம் சில எழுதப்படாத விதிகளால் முடக்கப்பட்டிருப்பதாக அவர் கருதினார். தன் கட்டுரை ஒன்றில் இவ்வாறு கூறுகிறார்: தனது சமகால எழுத்தாளர்களின் எதிர்விமர்சனங்களைப் புறந்தள்ளி பின்வருமாறு கூறுகிறார்: சிறுகதைகள் புதுமைப்பித்தனின் சிறுகதைகள் தான் அவருக்கு எழுத்துலகில் தனி இடத்தை அளித்தன. அவர் எழுதியதாகக் கணிக்கப்படும் 108 சிறுகதைகளில் 48 மட்டுமே அவர் காலத்திலேயே வெளியாகின. அவரது சிறுகதைகள் மணிக்கொடி, கலைமகள், ஜோதி, சுதந்திர சங்கு, ஊழியன், தமிழ்மணி, தினமணியின் ஆண்டு மலர், நந்தன் ஆகிய பத்திரிக்கைகளில் பிரசுரமாயின. மற்றவை அவர் மறைவுக்குப் பின்னர் வெவ்வேறு காலங்களில் பிரசுரமாயின. கடைசித் தொகுப்பு 2000ல் வெளியானது. புதுமைப்பித்தன் 1930களில் உருவாகிய மணிக்கொடி இயக்கத்தின் முக்கிய எழுத்தாளர்களுள் ஒருவராக விளங்கினார். கு. ப. ராஜகோபாலன், பி. எஸ்.ராமையா, வ. ராமசாமி ஆகியோர் மணிக்கொடி இயக்கத்தின் மற்ற புகழ்பெற்ற எழுத்தாளர்களாவர். மொழிபெயர்ப்புகள் புதுமைப்பித்தன் 50க்கும் மேற்பட்ட சிறுகதைகளைப் பிற மொழிகளிலிருந்து மொழிபெயர்த்துள்ளார். அவர் மொழிபெயர்த்த எழுத்தாளர்களில் சிலர்: மொலியர், கே பாயில், மேக்சிம் கார்க்கி, சின்கிளெயயர் லூயிஸ், எர்னஸ்ட் டோலர், வில்லியம் ஷேக்ஸ்பியர், இ. எம். டேலாஃப்ல்டு, வில்லியம் சரோயன், இ. வி. லூகாஸ், மோஷே ஸ்மிலான்ஸ்கி, ராபர்ட் லூயிஸ் ஸ்டீவன்ஸன், பிரட் கார்ட், ஜான் கால்ஸ்வொர்த்தி, அலெக்ஸாண்டர் குப்ரின், ஆன்டன் செக்கோவ், பிராண்ஸ் காஃப்கா, இல்யா எக்ரன்பர்க், கை டி மாப்பாசான், வலெரி பிர்யுசொவ், அனாடோல் பிரான்ஸ், லியோனிட் ஆண்டிரியேவ், ஹென்ரிக் இப்சன், நாத்தேனியல் ஹாத்தோர்ன், எட்கர் ஆலன் போ, ராபர்ட் முரே கில்கிரிஸ்ட், பிரான்ஸிஸ் பெல்லர்பி, லியோனார்ட் ஸ்ட்ராங், ஜேக் லண்டன், பீட்டர் எக்கி, மிக்கெயில் அலெக்ஸாண்ட்ரோவிச் ஷோலோகோவ், தாமஸ் வுல்ஃப் மற்றும் ஜேம்ஸ் ஹேன்லி ஆவர். அவருக்கு மொழிபெயர்ப்புகள், தழுவல்கள் குறித்து தெளிவான கருத்து இருந்தது. தழுவல்கள் இலக்கியத் திருட்டுக்குச் சமம் என்றும் பிறமொழி படைப்புகளைத் தமிழுக்குக் கொண்டுவர மொழிபெயர்ப்பே சிறந்த வழியெனவும் கருதினார். 1937ல் மொழிபெயர்ப்பா, தழுவலா என்ற பிரச்சனையில் அவருக்கும் கல்கி கிருஷ்ணமூர்த்திக்கும் இடையே காட்டமான இலக்கியச் சண்டையொன்று நிகழ்ந்தது. கவிதைகள் புதுமைப்பித்தன் 15 கவிதைகள் எழுதியுள்ளார். அவரது முதல் கவிதையான திரு ஆங்கில அரசாங்க தொண்டரடிப்பொடியாழ்வார் வைபவம், 1934ல் வெளிவந்தது. அவரது கவிதைகள் பெரும்பாலும் அவரது நண்பர் தொ. மு. சிதம்பர ரகுநாதனுக்கு வெண்பா வடிவில் எழுதப்பட்ட கடிதங்களாக அமைந்திருந்தன. அவரது 15 கவிதைகளும் அவர் இறந்த பின்பு தான் பிரசுரமாயின. அவரது சிறுகதைகளைப்போலவே அவரது கவிதைகளும் நையாண்டியும், நக்கலுமாக இருந்ததன. மூனாவருணாசலமே மூடா, அவரது கவிதைகளுள் புகழ் பெற்றது. அது மணிக்கொடி இயக்கத்தைப் பற்றிக் குறிப்பிடாமல் விட்டுவிட்ட ஒரு தமிழ் புத்தகத்தினைச் (மு. அருணாசலத்தின் இன்றைய தமிழ் வசன நடை) சாடும் விமரிசனமாக எழுதப்பட்டிருந்தது. அரசியல் புத்தகங்கள் புதுமைப்பித்தன் அடிப்படையில் சோஷியலிச கருத்துகளைக் கொண்டவர். அவரது அரசியல் கட்டுரைகள் மற்றும் புத்தகங்களில் குறிப்பிடத்தக்கவை நான்கு. அவை ஃபாசிஸ்ட் ஜடாமுனி, (முசோலினியின் வாழ்க்கை வரலாறு) கப்சிப் தர்பார், (ஹிட்லரின் வாழ்க்கை வரலாறு) ஸ்டாலினுக்குத் தெரியும் மற்றும் அதிகாரம் யாருக்கு (இரண்டும் கம்னியூசத்தையும் ஸ்டாலினின் கொள்கைகளையும் விவரிப்பவை). நான்கு புத்தகங்களுமே ஃபாசிசத்தை எதிர்த்தும் ஸ்டாலினிய கொள்கைகளுக்கு ஆதரவாகவும் எழுதப்பட்டன. எழுத்துநடை சென்னை, தஞ்சாவூர்த் தமிழ் அல்லாது பிற வட்டார வழக்குத் தமிழில் எழுதிய முதல் எழுத்தாளர் புதுமைப்பித்தன். பெரும்பாலும் இவரது கதாபாத்திரங்கள் நெல்லைத் தமிழில் பேசினர். அவரது கதைகள் அவர் வாழ்ந்த இடங்களான சென்னை மற்றும் திருநெல்வேலியைக் களமாகக் கொண்டிருந்தன. அவரது நடையில் பேச்சுத்தமிழ் மற்றும் செந்தமிழ் இரண்டும் கலந்திருந்தன. சிக்கலான விஷயங்களைக் கையாளும்போது கூட அவரது எழுத்துக்களில் நையாண்டி இழைந்தோடுவது அவரது சிறப்பு. கல்கி கிருஷ்ணமூர்த்தி போன்ற இலக்கிய எதிராளிகளுடன் விவாதம் செய்தபோது கடுஞ்சொற்களைப் பயன்படுத்தினார். நூல் விமரிசனங்களில் வசைபாடல்களையும் எழுதியுள்ளார். பிரபலமான எடுத்துக்காட்டுகள் புதுமைப்பித்தனின் தனித்துவ நடைக்கு அவரது கதைலிருந்து சில எடுத்துக்காட்டுகள்:{{Quotation|சென்னையிலே தர்ம சிந்தனை ஒரு போக வஸ்து.|நம்பிக்கை}} புனைபெயர்கள் புதுமைப்பித்தனின் பிற புனைபெயர்கள்: சொ.வி, ரசமட்டம், மாத்ரு, கூத்தன், நந்தன், ஊழியன், கபாலி, சுக்ராச்சாரி மற்றும் இரவல் விசிறிமடிப்பு. புதுமைப்பித்தன் என்ற பெயரே அவருக்குப் பிடித்தமானதாக இருந்தது. அவரது கதைகளின் கவர்ச்சிக்கு அப்பெயர் தான் ஓரளவு காரணம் என்று அவர் கருதினார். தனது கவிதைகளை வேலூர் வே. கந்தசாமிப் பிள்ளை என்ற புனைப்பெயரில் எழுதினார். அவரது படைப்புகளில் தழுவல்கள் உள்ளன என எழுந்த குற்றச்சாட்டால் அவரது புனைபெயர்கள் ஆழமாக ஆய்வு செய்யப்பட்டுள்ளன. தொ. மு. சிதம்பர ரகுநாதன் எழுதிய புதுமைப்பித்தனின் வாழ்க்கை வரலாறான புதுமைப்பித்தன் கதைகள்: சில விமரிசனங்களும் சில விஷமங்களும் என்ற புத்தகத்தில் நந்தன் என்ற புனைப்பெயரில் எழுதப்பட்டவை யாவும் தழுவல் படைப்புகள் எனக் குறிப்பிடப்பட்டுள்ளது. சர்ச்சைகள் தழுவல் கதைகள் மாப்பாசான் என்ற பிரெஞ்சு கதாசிரியரின் படைப்புகளின் தழுவல்களாகப் புதுமைப்பித்தனின் சில கதைகள் அமைந்துள்ளன என்று அவரது சம காலத்து எழுத்தாளர்களான பெ. கோ. சுந்தரராஜன் (சிட்டி) மற்றும் சோ. சிவபாதசுந்தரம் குற்றம் சாட்டியுள்ளனர். இலக்கிய ஆய்வாளர் காரை கிருஷ்ணமூர்த்தியும் பின்னர் இதே கருத்தினைக் கூறினார். புதுமைப்பித்தனின் வாழ்க்கை வரலாற்றை எழுதிய தொ. மு. சிதம்பர ரகுநாதன் சமாதி, நொண்டி, பயம், கொலைகாரன் கதை, நல்ல வேலைக்காரன், அந்த முட்டாள் வேணு ஆகிய கதைகள் மாப்பாசான் கதைகளின் தழுவல்கள் எனக் குறிப்பிட்டுள்ளார். பித்துக்குள்ளி என்ற கதை ராபர்ட் பிரௌனிங் கவிதையொன்றின் தழுவல் எனவும் கூறியுள்ளார். டாக்டர் சம்பத், நானே கொன்றேன், யார் குற்றவாளி, தேக்கங்கன்றுகள் போன்ற கதைகளும் தழுவல்களாக இருக்கலாம் எனக் கருத்துகள் உள்ளன. தமிழ் படித்த பொண்டாட்டி என்ற கதையைப் புதுமைப்பித்தன் தானே வெளியிட்டுள்ளார். அதன் முன்னுரையில் அது மாப்பாசான் கதையின் தழுவல் என்பதையும் குறிப்பிட்டுள்ளார். தழுவல்கள் எனக் குற்றச்சாட்டிற்கு உள்ளான பிற கதைகள் அவர் இறந்தபின் பிறரால் வெளியிடப்பட்டுள்ளன. அவரது ஆதரவாளர்கள், அவர் வெளியிட்டிருந்தால் கண்டிப்பாகத் தழுவல் என்பதைக் குறிப்பிட்டிருப்பார் எனக் கூறுகின்றனர். மேலும் அவர் உயிரோடு இருந்த காலகட்டத்தில் மாப்பாசானின் கதைகள் பிரெஞ்சு மொழியிலிருந்து ஆங்கிலத்தில் மொழிபெயர்க்கப்படவில்லை. அவருக்கோ பிரெஞ்சு மொழி தெரியாது. எனவே அக்கதைகள் எவ்வாறு தழுவல்களாக இருக்க முடியும் எனக் கேள்வி எழுப்புகின்றனர். அவரது தழுவல் கதைகள் அனைத்தும் 1937க்கு முன்னதாக எழுதப்பட்டவை. அவ்வாண்டுதான் அவர் கல்கி கிருஷ்ணமூர்த்தியுடன் பிறமொழி படைப்புகளிலிருந்து தழுவி எழுதுவது குறித்து கடுமையான இலக்கியச் சண்டை நடத்தினார். தழுவல்கள் இலக்கியத் திருட்டுக்குச் சமம் என்ற கருத்தைக் கொண்டிருந்தார்.A.R. Venkatachalapathy, Foreword to Annai itta thee (in Tamil) பிற விமர்சனங்கள் புதுமைப்பித்தன் சிந்தனை செய்ய வேண்டிய விஷயங்களைப் பற்றி எழுதியுள்ளார், ஆனால் அவற்றுக்கான தீர்வைப் பற்றிக் கூற முயற்சிக்கவே இல்லை என விமர்சிக்கப் படுகிறார். அவரது படைப்புகளில் பிரச்சனைகள் சுட்டிக் காட்டப்பட்டுள்ளன; தீர்வுகளை வாசகர்களின் வசம் விட்டுவிடுகிறார். சில சமயங்களில் அவர் கதை நடைபெறும் களத்தையும் கதாபாத்திரங்களின் தன்மையையும் விவரிக்கும் அளவு மையக்கருத்துக்கு முக்கியத்துவம் தருவதில்லை எனக் குற்றஞ்சாட்டப்படுகிறார். சமீபத்தில் தமிழ் விமர்சகர் அ. மார்க்ஸ் தலித்துகள், மறவர்கள், கிருத்துவர்கள் மற்றும் புலால் உண்பவர்களை புதுமைப்பித்தன் இழிவு படுத்தியுள்ளார் என விமரிசனம் செய்துள்ளார். 2014ம் ஆண்டு சென்னைப் பல்கலைக்கழகம் புதுமைப்பித்தனின் துன்பக்கேணி, பொன்னகரம்'' ஆகிய இரு சிறுகதைகளை தனது பாடத்திட்டத்திலிருந்து நீக்கியது. பல்கலைக்கழக ஆட்சிக்குழு இக்கதைகள் தலித்துகளை இழிவுபடுத்துகின்றன என்று கருதியதால் அவற்றை நீக்கியது. கவிதைகள் திரு ஆங்கில அரசாங்க தொண்டரடிப்பொடியாழ்வார் வைபவம் மூனாவருணாசலமே மூடா இணையற்ற இந்தியா செல்லும் வழி இருட்டு அரசியல் நூல்கள் ஃபாசிஸ்ட் ஜடாமுனி கப்சிப் தர்பார் ஸ்டாலினுக்குத் தெரியும் அதிகாரம் யாருக்கு சிறுகதைகள் சாபவிமோசனம் செல்லம்மாள் கோபாலய்யங்காரின் மனைவி இது மிஷின் யுகம் கடவுளின் பிரதிநிதி கடவுளும் கந்தசாமிப் பிள்ளையும் படபடப்பு ஒரு நாள் கழிந்தது தெரு விளக்கு காலனும் கிழவியும் பொன்னகரம் இரண்டு உலகங்கள் மனித யந்திரம் ஆண்மை ஆற்றங்கரைப் பிள்ளையார் அபிநவ ஸ்நாப் அன்று இரவு அந்த முட்டாள் வேணு அவதாரம் பிரம்ம ராக்ஷஸ் பயம் டாக்டர் சம்பத் எப்போதும் முடிவிலே இன்பம் ஞானக் குகை கோபாலபுரம் இலக்கிய மம்ம நாயனார் புராணம் 'இந்தப் பாவி' காளி கோவில் கபாடபுரம் கடிதம் கலியாணி கனவுப் பெண் காஞ்சனை கண்ணன் குழல் கருச்சிதைவு கட்டிலை விட்டிறங்காக் கதை கட்டில் பேசுகிறது கவந்தனும் காமனும் கயிற்றரவு கேள்விக்குறி கொடுக்காப்புளி மரம் கொலைகாரன் கை கொன்ற சிரிப்பு குப்பனின் கனவு குற்றவாளி யார்? மாயவலை மகாமசானம் மனக்குகை ஓவியங்கள் மன நிழல் மோட்சம் 'நானே கொன்றேன்!' நல்ல வேலைக்காரன் நம்பிக்கை நன்மை பயக்குமெனின் நாசகாரக் கும்பல் நிகும்பலை நினைவுப் பாதை நிர்விகற்ப சமாதி நிசமும் நினைப்பும் நியாயம் நியாயந்தான் நொண்டி ஒப்பந்தம் ஒரு கொலை அனுபவம் பால்வண்ணம் பிள்ளை பறிமுதல் பாட்டியின் தீபாவளி பித்துக்குளி பொய்க் குதிரை 'பூசனிக்காய்' அம்பி புரட்சி மனப்பான்மை புதிய கூண்டு புதிய கந்த புராணம் புதிய நந்தன் புதிய ஒளி ராமனாதனின் கடிதம் சாப விமோசனம் சாளரம் சாமாவின் தவறு சாயங்கால மயக்கம் சமாதி சாமியாரும் குழந்தையும் சீடையும் சணப்பன் கோழி சங்குத் தேவனின் தர்மம் செல்வம் செவ்வாய் தோஷம் சிற்பியின் நரகம் சித்தம் போக்கு சித்தி சிவசிதம்பர சேவுகம் சொன்ன சொல் சுப்பையா பிள்ளையின் காதல்கள் தனி ஒருவனுக்கு தேக்கங் கன்றுகள் திறந்த ஜன்னல் திருக்குறள் குமரேச பிள்ளை திருக்குறள் செய்த திருக்கூத்து தியாகமூர்த்தி துன்பக் கேணி உணர்ச்சியின் அடிமைகள் உபதேசம் வாடாமல்லிகை வாழ்க்கை வழி வெளிப்பூச்சு வேதாளம் சொன்ன கதை விபரீத ஆசை விநாயக சதுர்த்தி மொழிபெயர்ப்பு சிறுகதைகள் ஆஷாட பூதி ஆட்டுக் குட்டிதான் அம்மா அந்தப் பையன் அஷ்டமாசித்தி ஆசிரியர் ஆராய்ச்சி அதிகாலை பலி சித்திரவதை டைமன் கண்ட உண்மை இனி இந்தப் பல் விவகாரம் இஷ்ட சித்தி காதல் கதை கலப்பு மணம் கனவு காரையில் கண்ட முகம் கிழவி லதீபா மகளுக்கு மணம் செய்து வைத்தார்கள் மணிமந்திரத் தீவு மணியோசை மார்க்ஹீம் மிளிஸ் முதலும் முடிவும் நாடகக்காரி நட்சத்திர இளவரசி ஓம் சாந்தி! சாந்தி! ஒரு கட்டுக்கதை ஒருவனும் ஒருத்தியும் பைத்தியக்காரி பளிங்குச் சிலை பால்தஸார் பொய் பூச்சாண்டியின் மகள் ராஜ்ய உபாதை ரோஜர் மால்வினின் ஈமச்சடங்கு சாராயப் பீப்பாய் சகோதரர்கள் சமத்துவம் ஷெஹர்ஜாதி - கதை சொல்லி சிரித்த முகக்காரன் சூனியக்காரி சுவரில் வழி தாயில்லாக் குழந்தைகள் தையல் மிஷின் தந்தை மகற்காற்றும் உதவி தெய்வம் கொடுத்த வரம் தேசிய கீதம் துன்பத்திற்கு மாற்று துறவி உயிர் ஆசை வீடு திரும்பல் ஏ படகுக்காரா! யாத்திரை எமனை ஏமாற்ற யுத்த தேவதையின் திருமுக மண்டலம் ாா தமிழக எழுத்தாளர்கள் 1906 பிறப்புகள் 1948 இறப்புகள் கடலூர் மாவட்ட நபர்கள் நாட்டுடைமை நூல்களின் ஆசிரியர்கள் பிறமொழி-தமிழ் மொழிபெயர்ப்பாளர்கள் தமிழ் இலக்கிய மொழிபெயர்ப்பாளர்கள் தமிழ்நாட்டுக்கு வெளியே இறந்த தமிழ்நாட்டவர்கள்


source: wikipedia

text: யாழ்ப்பாணப் பொது நூலகம் யாழ்ப்பாணத்திலுள்ள நிறுவனங்களுள், 1981 ஆம் ஆண்டிற்குப் பின்னர் அனைத்துலக அளவில் அதிகமாகப் பேசப்பட்ட ஒரு நூலகம் ஆகும். 20 ஆம் நூற்றாண்டின் முப்பதுகளின் ஆரம்பத்தில் தொடங்கிப் பல ஆர்வலர்களுடைய அயராத உழைப்பினாலும், பொது மக்களினதும், பல உள்நாட்டு, வெளிநாட்டு நிறுவனங்களினதும் தாராளமான ஆதரவினாலும் வளர்ச்சி பெற்றிருந்த இந்த நிறுவனம் அதன் அரை நூற்றாண்டு நிறைவை அண்மித்துக் கொண்டிருந்தபோது 1981 சூன் 1 இல் எரிக்கப்பட்டுச் சாம்பலானது. இன்று இதன் கட்டிடம் மீளமைக்கப்பட்டுப் புதிய நூல்கள் சேர்க்கப்பட்டிருப்பினும், எரிந்துபோன பல நூல்களும், பழமைவாய்ந்த கையெழுத்துப் பிரதிகளும், வேறு பல ஆவணங்களும் திரும்பப் பெறமுடியாதவை. வரலாறு இந்த நிறுவனத்துக்கான கரு யாழ்ப்பாணம், புத்தூரைச் சேர்ந்த கே. எம். செல்லப்பா (கனகசபை முதலித்தம்பி செல்லப்பா, 24 பெப்ரவரி 1896 – 14 ஏப்ரல் 1958) என்னும் ஆர்வலரொருவரால் உருவாக்கப்பட்டது. நவம்பர் 11. 1933 ஆம் ஆண்டில் தனது வீட்டில், சில நூல்களுடன் இவர் நடத்திவந்த நூல் நிலையமே இது. இதனைப் பலருக்கும் பயன்படும் வகையில் விரிவுபடுத்தும் நோக்கில், செல்லப்பா அவர்களும் வேறு சில பிரமுகர்களும் இணைந்து செயல்பட்டு, இந்த நூல் நிலையத்தை யாழ் நகரின் மத்தியில் யாழ் ஆஸ்பத்திரி வீதியில் இதற்கென வாடகைக்குப் பெறப்பட்ட ஒரு சிறிய அறையொன்றுக்கு மாற்றினார்கள். அக்காலத்தில் சில நூறு நூல்களே இங்கிருந்தன. 1936க்குப் பின்னர், நூலகம் யாழ் நகரசபையிடம் கையளிக்கப்பட்டு, யாழ்ப்பாணக் கோட்டைக்கு அருகே, புதிதாகக் கட்டப்பட்ட நகர மண்டபத்துக்கு அண்மையிலுள்ள இடமொன்றுக்கு மாற்றப்பட்டது. யாழ்ப்பாண மாநகரசபை அந்தஸ்துக்குத் தரமுயர்த்தப்பட்டுப் புதிய சபை பதவியேற்றபின், இந்த நூலகத்துக்கான புதிய கட்டிடமொன்றைக்கட்டும் முயற்சிகள் ஆரம்பிக்கப்பட்டன. பல்வேறு வழிகள் மூலம் இதற்கான நிதியைத் திரட்ட எடுத்த முயற்சிகள் பெரு வெற்றிபெற்றதாகச் சொல்லப்படுகிறது. நிறுவனத்துக்கான அடிப்படைகளைத் தீர்மானித்து வழிநடத்தும் நோக்கில், அக்காலத்தில் யாழ்ப்பாணத்திலிருந்த பல கல்வியாளர்களையும் பிரமுகர்களையும் உள்ளடக்கிய குழுவொன்று 1953 ஆம் ஆண்டில் அமைக்கப்பட்டது. இக்குழு இது தொடர்பில் இந்திய நிபுணர்களினதும் உதவிகளைப் பெற்றுக்கொண்டது. இதற்கான கட்டிடத்தை வடிமைக்கும் பணியும் இந்தியாவின் தமிழ்நாட்டைச் சேர்ந்த கட்டிடக்கலைஞர் நரசிம்மனிடம் ஒப்படைக்கப்பட்டது. திராவிடக் கட்டிடக்கலைப் பாணியைத் தழுவி இரண்டு தளங்கள் கொண்ட அழகிய கட்டிடமொன்றை இவர் வடிவமைத்தார். கட்டிடத்தை இரண்டு கட்டங்களில் கட்டிமுடிக்கத் தீர்மானித்து, முதற்கட்டமாக கட்டிடத்தின் முன்பகுதிக்கான அடிக்கல் 1953 மார்ச் மாதத்தில் நாட்டப்பட்டது. கட்டிடவேலைகள் தாமதமாகவே நடைபெற்றன. 1959 இல் கட்டிடவேலைகள் முற்றாக முடிய முன்னரே, அப்போது யாழ்ப்பாண மேயராக இருந்த அல்பிரட் துரையப்பா நூலகத்தின் திறப்புவிழாவை நடத்தினார். நூலக எரிப்பு உசாத்துணை இவற்றையும் பார்க்கவும் யாழ் பொது நூலகம் எரிப்பு வெளி இணைப்புகள் யாழ்ப்பாணப் பொது நூலகம் ஒரு வரலாற்றுத் தொகுப்பு யாழ்ப்பாண நூல் நிலையம் யாழ்ப்பாண மாவட்ட நிறுவனங்கள் தமிழர் கல்வி தமிழ் நூலகங்கள் இலங்கை நூலகங்கள் யாழ்ப்பாணத்திலுள்ள கட்டடங்களும் கட்டமைப்புக்களும் தமிழ்ச் சுவடிக் காப்பகங்கள்


source: fineweb

text: *சுயநலமற்ற தன்மையே கடவுள் ஆகும். ஒருவன் செல்வந்தனாக வாழ்ந்தபோதும் சுயநலம் இல்லாதவனாக இருந்தால் அவனிடம் கடவுள் இருக்கிறார். * ஒரு நல்ல லட்சியத்துடன் முறையான வழியைக் கைக்கொண்டு தைரியத்துடன் வீரனாக விளங்குங்கள். மனிதனாக பிறந்ததற்கு வாழ்ந்து சென்றபின்னும் ஏதாவது அடையாளத்தை விட்டுச் செல்லுங்கள். * உங்களுடைய நரம்புகளை முறுக்கேற்றுங்கள். காலம் எல்லாம் அழுது கொண்டிருந்தது போதும். இனி அழுகை என்ற பேச்சே இருக்கக் கூடாது. சுயவலிமை பெற்ற மனிதர்களாக எழுந்து நில்லுங்கள். * தூய்மையாக இருப்பதும் மற்றவர்களுக்கு நன்மை செய்வதும் தான் எல்லாவழிபாடுகளின் சாரமாகும். ஏழைகளிடமும் பலவீனர்களிடமும் நோயாளிகளிடமும் இறைவனைக் காண்பவனே உண்மையான வழிபாடு செய்பவன் ஆவான். * கடவுள் ஒவ்வொரு உயிரிலும் குடிகொண்டிருக்கிறார். இதைத் தவிர தனியாக வேறு கடவுள் ஒருவர் உலகில் இல்லை. விவேகானந்தர்


விவசாயிகளை வாக்கு வங்கிக்காக பயன்படுத்தியது காங்கிரஸ்: பிரதமர் மோடி குற்றச்சாட்டு புதன் 11, ஜூலை 2018 5:18:07 PM (IST) விவசாயிகளை வாக்கு வங்கிக்காக காங்கிரஸ் பயன்படுத்தி, அவர்களுக்கு துரோகம் செய்தது என பிரதமர் மோடி குற்றம் சாட்டியுள்ளார். விவசாயிகளின் வருமானத்தை 2022-ம் ஆண்டுக்குள் இரட்டிப்பாக்குவோம் என்று பிரதமர் மோடி கூறிவருகிறார். இதற்கு ஏற்ப இந்தியாவின் விவசாய உற்பத்தியை அதிகரிக்க பல மேம்பாட்டுத் திட்டங்கள் அறிவிக்கப்படும் என்றும் பா.ஜனதா கூறிவந்தது. பாரதீய ஜனதா ஆட்சியில் அமர்ந்த இந்த நான்கு ஆண்டுகளில் அறிவிக்கப்பட்டதைவிட, 2019 பாராளுமன்றத்துக்கான தேர்தல் நெருங்கிவரும் நிலையில் புதிய அறிவிப்புகளை ஒவ்வொன்றாக வெளியிட்டு வருகிறது. கரும்பு விவசாயிகள் நிலுவை தொகையினை வழங்குவதற்கு வசதியாக சர்க்கரை ஆலைகளுக்கு ரூ.9,000 கோடி வரை கடன் திட்டத்தினை அறிவித்தது. இந்நிலையில் விவசாய உற்பத்தி பொருளுக்கு குறைந்தபட்ச ஆதார விலையை உயர்த்துவதற்கான அறிவிப்பினை வெளியிட்டுள்ளது. விளைபொருட்களுக்கு அவற்றின் உற்பத்தி செலவை விட 11⁄2 மடங்கு அதிகமாக குறைந்தபட்ச ஆதரவு விலை நிர்ணயிக்கப்படும் என கடந்த நாடாளுமன்ற தேர்தலின் போது பா.ஜனதா வாக்குறுதி அளித்தது. அதை நிறைவேற்றும் நோக்கில் கடந்த பட்ஜெட்டிலும் இதற்கான அறிவிப்பு வெளியானது. அதன்படி பிரதமர் நரேந்திர மோடி தலைமையில் டெல்லியில் கூடிய பொருளாதார விவகாரங்களுக்கான அமைச்சரவைக்குழு, 14 சம்பா (கரீப்) பருவ பயிர்களுக்கு குறைந்தபட்ச ஆதரவு விலையை உயர்த்த ஒப்புதல் அளித்தது. தேர்தலை முன்னிட்டு மத்திய அரசு இந்நகர்வை முன்னெடுக்கிறது என்று விமர்சனமும் செய்யப்படுகிறது. இந்நிலையில் பஞ்சாப் மாநிலம் மாலோட் பகுதியில் நடைபெற்ற விவசாயிகளுக்கு வளர்ச்சி பேரணியில் பேசிய பிரதமர் மோடி காங்கிரஸை கடுமையாக விமர்சனம் செய்தார். ஒரு குடும்பத்தின் நலனுக்கு வாக்கு வங்கியாக விவசாயிகளை பயன்படுத்திக் கொண்டு, அவர்களுக்கு காங்கிரஸ் துரோகம் செய்தது என காங்கிரஸை பிரதமர் மோடி விமர்சனம் செய்துள்ளார். மக்களின் ஒருவன்Jul 11, 2018 - 06:05:54 PM | Posted IP 162.1***** இவன் ஒரு பிராடு பித்தலாட்டக்காரன் .. ஊர் ஊரா சுற்றுவான் .. சத்தீஸ்கர் மாநில தேர்தல் : நக்ஸல் தாக்குதல் மத்தியிலும் 70 சதவீதம் வாக்குப்பதிவு திங்கள் 12, நவம்பர் 2018 8:36:00 PM (IST) ஏடிஎம்மில் பணம் எடுக்கும் வரம்பு ரூ.20 ஆயிரமாக குறைக்கப்பட்டது ஏன்? எஸ்பிஐ விளக்கம் திங்கள் 12, நவம்பர் 2018 5:42:06 PM (IST) மத்திய அமைச்சர் ஆனந்த் குமார் உடல்நலக்குறைவால் காலமானார் : பிரதமர் மோடி இரங்கல் திங்கள் 12, நவம்பர் 2018 10:31:36 AM (IST) அமித் ஷாவின் பெயரே இந்திய வம்சாவளி பெயர் கிடையாது : வரலாற்று ஆய்வாளர் கிண்டல் திங்கள் 12, நவம்பர் 2018 10:22:14 AM (IST) பெங்களூருவில் ஜனார்த்தன ரெட்டி கைது: 24-ம் தேதிவரை காவலில் வைக்க நீதிமன்றம் உத்தரவு ஞாயிறு 11, நவம்பர் 2018 10:32:47 PM (IST) காஷ்மீரில் என்கவுண்டரில் 2 தீவிரவாதிகள் சுட்டுக் கொலை எதிரொலி: இணையதள சேவை முடக்கம் சனி 10, நவம்பர் 2018 5:54:31 PM (IST) பாஜகவில் இருந்து டூப்ளிகேட் மோடி விலகல்: காங்கிரஸ் கட்சிக்கு ஆதரவாக பிரச்சாரம் சனி 10, நவம்பர் 2018 4:42:29 PM (IST)


நாள் ஒன்றுக்கு 100 கிலோமீட்டர் டூ வீலர் ஓட்டி டெலிவரி மேன்களாக வேலை செய்யும் இளைஞர்கள் எல்லாம் யார்?


தேவேந்திரர் குரல்: கலப்பு திருமணம் தம்பதிகளை காக்க தனிச் சட்டம் இயற்றப்பட வேண்டும்: கிருஷ்ணசாமி பேட்டி. கலப்பு திருமணம் தம்பதிகளை காக்க தனிச் சட்டம் இயற்றப்பட வேண்டும்: கிருஷ்ணசாமி பேட்டி. திருவாரூர் மாவட்டம் கோட்டூர் அருகே தாழ்த்தப்பட்ட சமூகத்தை சேர்ந்த பெண் ஒருவர் அண்மையில் கொலை செய்யப்பட்டார். இந்த சம்பவத்தை கண்டிக்கும் வகையில் இன்று திருவாரூரில் புதிய தமிழகம் கட்சி சார்பில் கண்டன ஆர்ப்பாட்டம் நடந்தது. அப்போது அக்கட்சித் தலைவர் கிருஷ்ணசாமி செய்தியாளர்களுக்கு அளித்த பேட்டியில் கலப்பு திருமணம் செய்து கொண்ட தம்பதியர்களை காக்க தனிச் சட்டம் இயற்றப்பட வேண்டும். இந்தியாவிலேயே முற்போக்கு மாநிலமாக தமிழகம் விளங்கி வந்தது. பெரியார் லட்சியத்தின் அடிப்படியில் இங்கு சீர்திருத்த திருமணம் நடந்தது. இதை ஆதரிக்கும் வகையில் திமுக ஆட்சியில் பல்வேறு உதவிகள் நலத்திட்டங்கள் வழங்கப்பட்டன. ஆனால் அண்மை காலமாக கலப்பு திருமணங்களை தடுக்கும் வகையில் கெளரவ கொலைகள் நடக்கிறது. கெளரவக் கொலைகளை தடுக்க, ஜாதிக்கலவரங்களை தடுத்து நிறுத்த, புதிய சட்டம் கொண்டு வரவேண்டும் என கூறினார்.


சென்னையில் அசத்தலான5நாள் நாடகவிழா - கவின் மலர் நாசர், ரோகிணி, குரு சோமசுந்தரம், விமல், கலைராணி, வேல.ராமமூர்த்தி ஆகியோர் ஓராள் நாடகங்களை நிகழ்த்தவுள்ளனர். சென்னை மிகப்பெரும் கொண்டாட்டத்துக்குத் தயாராகிக்கொண்டிருக்கிறது. அக்டோபர்2முதல்6வரை தமிழ்நாடு முற்போக்கு எழுத்தாளர் கலைஞர்கள் சங்கமும் சென்னை கேரள சமாஜமும் இணைந்து நடத்தவிருக்கும் தென்னிந்திய மக்கள் நாடக விழா ஏற்பாடுகள் மும்முரமாக நடந்துவருகின்றன. கடந்த நாடாளுமன்றத் தேர்தலுக்கு முன்பே மத்தியில் பா.ஜ.க. மீண்டும் ஆட்சிக்கு வந்துவிடக்கூடாது என மக்களை எச்சரித்து பா.ஜ.க.வுக்கு வாக்களிக்கவேண்டாம் என மக்களைக் கோரி, அகில இந்திய அளவில் 600க்கும் அதிகமான நாடகக் கலைஞர்கள் கையெழுத்திட்ட அறிக்கை வெளியானது. சுதந்திர இந்தியாவின் வரலாற்றில் இப்படியொரு கோரிக்கையை இதற்குமுன் நாடகக் கலைஞர்கள் வைத்ததில்லை. ஆனால் பா.ஜ.க. மிருக பலத்தோடு ஆட்சியில் அமர்ந்துவிட்டது. மிக நுட்பமாக மதவாதத்தைப் பரப்புகிறது. நாளும் ஓர் அபாயஅறிவிப்பு, சர்வாதிகாரத் தலையிடல்கள் என பாசிசத்தின் கொடுங்கரங்கள் நம் கழுத்தை நெருக்கிக்கொண்டிருக்கின்றன. இவ்வேளையில் தென்னிந்தியா மட்டுமே தெளிவாக தன் அரசியலை முன்வைக்கிறது. அது கடந்த நாடாளுமன்றத் தேர்தல் முடிவுகளிலும் பெரும்பாலும் எதிரொலித்தது. இத்தகைய அரசியல் சூழலில் கலைஞர்கள் தங்கள் கலையை ஆயுதமாக ஏந்தி மக்கள் முன் வருகிறார்கள். இந்நாடக விழா குறித்து சென்னை கலைக்குழுவின் நிறுவனரும் இந்நாடக விழாக்குழுவின் செயலாளருமான பிரளயனிடம் கேட்டபோது, “தமிழ்நாடு, கேரளா, பாண்டிச்சேரி, தெலங்கானா, ஆந்திரப்பிரதேசம், கர்நாடகா ஆகிய மாநிலங்களில் இருந்து 34 நாடகக்குழுவினர் இவ்விழாவில் நாடகங்களை நிகழ்த்தவிருக்கின்றனர். இக்குழுக்கள் மேடை நாடகங்கள், குறுநாடகங்கள், ஓராள் நாடகங்கள் ஆகியவற்றை நடத்துபவை. சர்வதேச அளவில் நாடக விழாவில் பங்கேற்கும் குழுக்களும் உண்டு; சிறுநகரங்களில், கிராமங்களில் மட்டுமே செயல்படும், திறந்தவெளி நாடகங்களையும் வீதி நாடகங்களையும் செய்யக்கூடிய குழுக்களும் உண்டு” என்றார். திரைக்கலைஞரும் விழாக்குழுவின் தலைவருமான ரோகிணி, “மும்பையில் பிருத்வி நாடக விழாவைப் பார்த்திருக்கிறேன். சென்னையில் இப்படி ஒரு விழா நடக்காதா என்று ஏக்கமாக இருந்தது. அதை நிஜமாக்க இன்று இந்த நாடகவிழா நடைபெறவிருக்கிறது.” என்கிறார். இவ்விழாவிற்கான வரவேற்பு மிகச் சிறப்பாக இருப்பதாகக் கூறுகிறார் தோழர் பிரளயன். “இந்த முறை கூட்டாளர்கள் எனப்படும் மீடியா பார்ட்னர்களைக் கண்டுபிடித்தோம். அச்சு ஊடகங்கள், பண்பலை சேனல்களோடு த.மு.எ.க.ச வலைதளத்தில் பணியாற்றும் தோழர்களும் விழா செய்திகளை மக்களிடம் கொண்டு சேர்க்கின்றனர்.3மாதங்களாக பலரை சந்தித்து ஆதரவும் நிதியுதவியும் கேட்டுள்ளோம். குறிப்பாக திரைக்கலைஞர்கள் இந்த நாடகவிழாவுக்குப் பெருமளவில் ஆதரவு தந்திருக்கிறார்கள் “அக்டோபர்2அன்று காந்தியின் 150ஆவது பிறந்தநாள். அன்று இரவு ‘காந்தியும் அம்பேத்கரும்’ என்கிற மராட்டிய நாடகத்தின் கன்னட வடிவம், டி.எஸ். ஜோக்லேவின் மொழிபெயர்ப்பில் நிகழ்த்தப்படவிருக்கிறது. மறைந்த கவிஞர் இன்குலாபின் ‘அவ்வை’ நாடகத்தை மரப்பாச்சி குழுவும், கவிஞர் தமிழ் ஒளியின் ‘வீராயி’ காவியத்தை விழாவின் முதல் நாடகமாக சென்னை கலைக்குழுவும் நிகழ்த்தவிருக்கின்றன. இவை அல்லாமல் திரைக்கலைஞர்களின் பல ஓராள் நாடகங்கள் நிகழ்த்தப்படவிருக்கின்றன” என்கிறார். “திரைக்கலைஞர்களாக இருந்தாலும் நாடகத்திற்காக மேடையேறும்போது அவர்கள் முழுவதும் நாடகக் கலைஞர்களாகத்தான் இருக்கிறார்கள். புகழ் வீச்சு வேண்டுமானால் திரைக்கலைஞர்கள் பங்கேற்கிறார்கள் என்கிற கூடுதலான செய்தியாக மக்களுக்குத் தோன்றலாம். அரங்கத்தில் நாடகம் நிகழ்த்தும் கலையை எல்லா நடிகர்களாலும் எளிதாகச் செய்துவிட முடியாது. இதற்குத் தனியான மனநிலை, மொழி, தயாரிப்பு இருக்கவேண்டும். பேசுமொழி, உடல்மொழி, மனதின் மொழி, சிந்தனை மொழி, அரசியல் மொழி அனைத்தும் உள்ள கலைஞர்களால்தான் நிகழ்த்துக் கலையில் ஈடுபட முடியும்” என்கிறார் ரோகிணி. “தன் மண்ணின் வாசனையோடும், மொழியோடும் கற்றுக்கொண்ட கலையோடும் எளிமையான கலைஞர்கள் உருவாகி வருகின்றனர். அவர்கள் இந்த விழாவில் பங்கெடுக்கின்றனர். அதே நேரத்தில் சர்வதேச அரங்கில் தன் திறமையை வெளிப்படுத்தும் வாய்ப்பைப் பெற்றவர்களும் இவ்விழாவில் பங்கேற்கிறார்கள். இருதரப்பினருக்கும் மற்ற தரப்பிலிருந்து பெற்றுக்கொள்ளவும் கொடுக்கவும் நிறைய இருக்கிறது. இதுவே இவ்விழாவின் சிறப்பம்சம்” எனக் கருதுகிறார் ரோகிணி. “இது போன்ற பண்பாட்டு நிகழ்வுகள் மூலம் நாம் சொல்ல விழைவது என்ன? பிரபல ஊடகங்கள், திரைப்படங்கள், தொலைக்காட்சி என அனைத்தும் பொழுதுபோக்குக்காக மட்டுமே என்றாகிப்போன நிலையில், பேசப்படவேண்டிய விஷயங்கள் பேசப்படாமல் இருக்கின்றன. ஆங்காங்கே ஒரு சில திரைப்படங்கள் வருகின்றன. ஆனால் இந்த நாடகவிழா இன்று நாட்டில் என்ன நடந்துகொண்டிருக்கிறதோ அதன் பிரதிபலிப்பாக இருந்து முக்கியமான வேலையைச் செய்யப்போகிறது. புத்தகங்கள், கவிதைகள் செய்கின்ற வேலையை இந்த நாடகங்கள் இன்னும் அழுத்தமாக, இன்னும் எளிதாகச் செய்யவிருக்கின்றன” என்ற நம்பிக்கையையும் தெரிவிக்கிறார் ரோகிணி. விழாவுக்கான சிறப்பு ஏற்பாடுகள் பற்றி பிரளயன் கூறினார். “ஒரு நாளில் நாடகம் நிகழ்த்த வரும் குழுக்களுக்கு தங்குமிடம் நிகழ்வு நடைபெறும் கேரள சமாஜத்துக்கு அருகிலேயே ஏற்பாடு செய்யப்படுள்ளது. கேரள சமாஜத்தில் மூன்று தளங்கள் உண்டு. அவை ஒவ்வொன்றிலும் ஓர் அரங்கம் உண்டு. அனைத்திலும் நாடகங்கள் நடைபெறவுள்ளன. முதியவர்களுக்கும் மாற்றுத்திறனாளிகளுக்கும் லிஃப்ட் வசதி உண்டு. பார்க்கிங் வசதி இல்லாததால் நிகழ்வுக்கு வருவோர் அருகில் உள்ள நேரு பூங்கா மெட்ரோ ஸ்டேஷனில் தங்கள் வாகனங்களை நிறுத்திக்கொள்ளலாம். ஆயிரம் பேர் அமர்ந்து நாடகம் பார்க்க வசதியுண்டு. சென்னை கேரள சமாஜம் 80 ஆண்டுகளாக செயல்படுகிறது. சென்னையில் உள்ள மலையாளிகளுக்கான பண்பாட்டு வெளிக்காக உருவான அமைப்பு. இதனால் மிகப்பெரிய அளவில் அரங்கங்களை உருவாக்கி இருக்கிறது. அதன் தலைவர் பி.கே.என். பணிக்கர், செயலாளர் பாலகிருஷ்ணன் என அமைப்பின் பெரும்பாலானோர் மதச்சார்பற்ற அரசியலில் நம்பிக்கையுடைவர்கள். இவர்களின் இந்த அரசியலும் நாடகவிழாவில் பெரும்பங்கை ஆற்றுகிறது” . த.மு.எ.க.ச இந்த நாடகவிழாவை நடத்தவேண்டிய நோக்கம் என்ன? என்ற வினாவுக்கு விடையாக... “2017ல் நீண்ட நாட்களுக்குப் பின் தஞ்சையில் நடத்தினோம். இது இரண்டாவது முறை. நாடகவிழா ஏற்கெனவே மதுரையில் 1975ல், தஞ்சையில் 1979ல், சென்னையில் 1984ல், மதுரையில் 1986ல் கருத்தரங்கத்துடன் கூடிய நாடக விழா, மீண்டும் மதுரையில் 1988ல் அரசியல் நாடகவிழா நடந்துள்ளன. 1997ல் சென்னை கலைக்குழுவின் 12ஆவது ஆண்டு நிறைவு விழாவை அகில இந்திய அளவிலான நாடகவிழாவாக நடத்தியது. இப்படி பல நாடக விழாக்களை நடத்திய அனுபவம் த.மு.எ.க.ச.வுக்கு உண்டு. இந்த நாடகவிழாவுக்கு வரும் 34 குழுக்களில் 10 குழுக்கள்தான் தமுஎகசவோடு சேர்ந்து செயல்படுபவை. அழைக்கப்பட்டிருக்கும் பிற குழுக்களும் சமூக மாறுதலுக்கானதே கலை என நம்புகின்றவை. பெரும்பாலும் நவீன நாடகவெளியில் முற்போக்காளர்களே இருக்கிறார்கள். இவர்களை ஒருங்கிணைக்கவேண்டிய தேவை இருக்கிறது. தென்னிந்தியாவில் நிறைய குழுக்கள் உள்ளன. நடைமுறையில் ஒரு குழுவின் செயல்பாட்டை அறிந்துகொள்ள மற்ற குழுக்களுக்கு வாய்ப்பிருப்பதில்லை. தெரிந்துகொள்ள முயற்சிகளும் இல்லை. ஒரு நெகிழ்வான இணைப்பை ஏற்படுத்தவும், நாடகக்கலை வாழ்ந்துகொண்டு இருக்கிறது என்று தெரியப்படுத்தவும், நாங்கள் இருக்கிறோம் -இங்கு ‘ஆட்கள் வேலை செய்கிறார்கள்’ என்று சொல்லவும் இந்த விழா ஒரு வாய்ப்பாக இருக்கும். கைபேசி யுகமென்றாகிவிட்ட காலத்தில், பொழுதுபோக்குக்கென தனியாக ஓரிடத்திற்குச் செல்ல அவசியம் இல்லை. ஆனால் ஒரு நாடகத்தைக் காண்பது போன்ற நேரடி அனுபவம் போல நீங்கள் அதை பதிவு செய்து எவ்வளவு பெரிய திரையில் பார்த்தாலும் கிடைக்காது. அதை அனுபவிக்க வேண்டுமென்றால் குறிப்பிட்ட இடத்தில் குறிப்பிட்ட நேரத்தில் நாடகம் நிகழ்கையில் இருக்கவேண்டும். இந்த நேரடித்தன்மை, தொட்டுணரும் அனுபவம்தான் நாடகக் கலையின் தனித்தன்மை. நாடகம் உடனடி விளைவுகளை ஏற்படுத்துவது. நாடகத்திற்கான பார்வையாளர்கள் கடந்த காலத்தைவிட இப்போது அதிகரித்திருத்திருக்கிறார்கள். கடந்த காலத்தைவிட அதிகமான நாடகச் செயல்பாடுகள் இப்போது உள்ளன. பல இளைஞர்கள் நாடகத்துறையில் இயங்கி வருகிறார்கள். பல கல்லூரிகளில் போட்டிகள், விழாக்கள் என நாடகச் செயல்பாடுகள் உண்டு. மாற்றங்கள் நடக்கின்றன. இப்படியொரு சூழலில் நாடகம் நடக்கிறது” என்கிறார் பிரளயன். மிகப்பெரும் திருவிழாவாக இந்நாடகவிழா மாறப்போகிறது என்பதற்கான அறிகுறிகள் தென்படத் தொடங்கிவிட்டன. வடசென்னை, தென்சென்னை த.மு.எ.க.ச தோழர்கள் இரவு பகலாக விழாவுக்கான ஏற்பாடுகளை செய்துகொண்டிருக்கிறார்கள். சமூக வலைதளங்களிலும் விழா குறித்த செய்திகளைப் பலர் ஆர்வமாகப் பகிர்வதைக் காண முடிகிறது. “உண்மைகளைப் பேசக்கூடிய ஐந்து நாட்களாக இவ்விழா இருக்கும். தயாரிப்பு வேலைகளில், செயல்பாடுகளில் பங்கேற்றதன் மூலம் இந்த நம்பிக்கை கிடைத்திருக்கிறது. தொடர்ந்து இரண்டாண்டுகளுக்கு ஒரு முறை நாடக விழாவை நடத்துவதற்கான தெம்பை இந்த விழா தரும். சமத்துவத்தை நம்புகிற எல்லோருக்கும் தொடர்ந்து பணியாற்றுவதற்கான நம்பிக்கையைக் கொடுக்கும் . இவ்விழா தொடர்ந்து நடத்தப்படவேண்டும். சென்னையில் ஆண்டுதோறும் நடைபெறும் சர்வதேசத் திரைப்பட விழா ஆரம்பத்தில் ஒரு சிலர் இணைந்து சின்ன இயக்கமாகத்தான் தொடங்கப்பட்டது. அது இப்போது சர்வதேசத் திரைப்பட விழாவாக உலகப் பிரசித்தி பெற்று இருப்பதற்கு சென்னை மக்கள் தந்த ஆதரவே காரணம். ஊடகங்களும் மக்களும் அவ்விழா குறித்துப் பேசத் தொடங்கியதே முக்கியமான காரணம். அப்படியான ஒரு தன்மையை இந்த நாடக விழாவிலும் காண்கிறேன். சர்வதேச அளவில், முக்கியத்துவம் பெற்ற நாடகவிழாவாக வருங்காலத்தில் இவ்விழா மாற்றப்படவேண்டியது அவசியம்.” என்கிறார் ரோகிணி. Tags Festival in Chennai Drama Festival in Chennai5நாள் நாடகவிழா


ஆண்கள் புடவை துவைக்கட்டுமே(1)


text: ஒரு படம் அனைத்து மொழிகளிலும் ரீமேக் செய்யப்பட்டு ஹிட் அடித்திருக்கிறது என்றால் அது த்ரிஷ்யம் படமாகத்தான் இருக்கும். ஜீத்து ஜோசப் இயக்கத்தில் மலையாளத்தில் மோகன்லால், மீனா நடிப்பில் வெளியாகி பெரும் ஆதரவைப் பெற்ற படம் தான் த்ரிஷ்யம். தொடர்ந்து தெலுங்கு, கன்னடம் மொழிகளிலும் ரீமேக் செய்யப்பட்டது. பின்னர் சமீபத்தில் கமல்ஹாசன், கெளதமி நடிப்பில் பாபநாசம் என்ற பெயரில் தமிழிலும் ரீமேக் செய்யப்பட்டு மிகப்பெரிய ஹிட் அடித்தது. கமல்ஹாசனுக்கு மிகப்பெரிய ஹிட் படமாக பாபநாசம் அமைந்தது குறிப்பிடத்தக்கது. இதைத் தொடர்ந்து அஜெய் தேவ்கன் மற்றும் ஸ்ரேயா நடிப்பில் இந்தியிலும் த்ரிஷ்யம் ரீமேக் ஆகியிருக்கிறது. அனைத்துப் பணிகளும் முடிந்து இம்மாதம் 31ம் தேதி வெளியாகவிருக்கிறது த்ரிஷ்யம். மோகன்லால், கமல்ஹாசனை நடித்ததை விட உங்கள் நடிப்பில் பெரிய ஹிட் கிடைக்கும் என்று நினைக்கிறீர்களா என்று கேட்டதற்கு, “ கமல்ஹாசனையும், மோகன்லாலையும் என்றும் எனக்கு போட்டியாக பார்த்ததில்லை. அவர்கள் இருவருமே தென்னிந்திய சினிமாவின் லெஜெண்ட்ஸ். 30-35 வருடங்கள் இதே துறையில் தங்களை அர்ப்பணித்த கலைஞர்கள் அவர்கள். அவர்களுடன் என்னை ஒப்பிடுவதில் விருப்பமில்லை என்கிறார் அஜெய் தேவ்கன். கூடுதல் சிறப்பு என்னவென்றால் இப்படத்தில் போலீஸ் அதிகாரியாக தபு நடிக்கிறார். அனைத்து மொழிகளிலும் ஹிட் அடித்த த்ரிஷ்யம் இந்தியிலும் பாஸ் மார்க் வாங்குமா என்பதை பொருத்திருந்து தான் பார்க்க வேண்டும்.


text: மிருதங்கம் அல்லது தண்ணுமை என்பது தென்னிந்தியாவில் பயன்படுத்தப்படும் ஒரு தாள வாத்தியமாகும். மிகப்பெரும்பாலான கருநாடக இசை நிகழ்ச்சிகளில், சிறப்பாக வாய்ப்பாட்டு நிகழ்ச்சிகளில், மிருதங்கம் முக்கியமாக இடம்பெறும். மிருதங்கம் தொன்மையான வரலாற்றைக் கொண்ட ஓர் இசைக்கருவி எனக் கருதப்படுகிறது. இதையொத்த இசைக்கருவி சிந்துவெளி நாகரீக காலத்திலும் புழக்கத்திலிருந்ததற்கான ஆதாரங்கள் உள்ளன. 'மதங்கம்' என்னும் பழந்தமிழ்ச் சொல்லின் திரிபே 'மிருதங்கம்' என்னும் வடமொழிச் சொல் எனக் கருதுகிறார்கள். தமிழின் 'மெது' என்பதே 'மிருது' எனத் திரிந்தது. பெரும்பாலும் பலாமரக் குற்றியைக் குடைந்து இக்கருவி செய்யப்படுகிறது. இது, இதன் வட்டவடிவ முனைகளில், ஒருமுனை, மற்றமுனையிலும் சற்றுப் பெரிதாகவும் நடுப்பாகம் இவ்விரு முனைகளின் அளவிலும் சற்றுப் பெரிய விட்டமுள்ளதாகவும் அமைந்த ஒரு பொள் உருளை வடிவினதாக அமைந்துள்ளது. திறந்த இரண்டு முனைகளும் தோலினால் மூடப்பட்டிருக்கின்றன. இத் தோற்பகுதிகள் இரண்டும் தோலினாற் செய்த வார்களினால் ஒன்றுடனொன்று இழுத்துப் பிணைக்கப்பட்டுள்ளன. வலது பக்கத்தோலில் "சோறு" என்று அழைக்கப்படும் ஒரு கரு நிறப் பதார்த்தம் நிரந்தரமாக ஒட்டப்பட்டிருக்கும். மறுபக்கத்தில் வாத்தியத்தை வாசிப்பதற்குச் சற்று முன்னர், மாவும் நீரும் கலந்த ஒரு கலவை தடவப்படும். நிகழ்ச்சி முடிவடைந்ததும் இது நீக்கப்படும். மிருதங்கம் இருந்த நிலையிலேயே வாசிக்கப்படுவது வழக்கம். மிருதங்கம் 'மிருத்+அங்கம்' என்று பகுபடும் வடமொழிச் சொல்லுக்கு 'மண்ணை அங்கமாகக் கொண்டது' என்பது பொருள் என்ற போதிலும், இன்றைய மிருதங்கங்கள் மரத்தால் ஆனவை. முதிர்ந்த பலா மரத்தைக் கடைந்து செய்யப்படும் இந்த வாத்தியத்தின், நடுப்பகுதி பெருத்தும், வாசிக்கும் இரு பக்கங்களில் நடுப் படுதியை விட சிறியதாகவும் அமைந்திருக்கும். தோலால் மூடப்பட்ட இரு பக்கங்களையும், தோல்வார் இணைத்திருக்கும். வலப்பக்கத்தை வலந்தலை என்றும், இடப்பக்கத்தை இடந்தலை அல்லது தொப்பி என்றும் கூறுவர். வலந்தலையின் நடுவே கரணை இடப்பட்டிருக்கும். கிட்டான் என்ற ஒரு வகைக் கல்லைப் பொடியாக்கி, அதை அரிசிச் சோற்றுடன் கலப்பதன் மூலம் கிடைக்கும் கலவைக்கு சிட்டம் என்று பெயர். இந்தச் சிட்டம் அடுக்கடுக்காய் வட்டமாக வலந்தலையின் மத்தியில் இடப்படும். இதற்குக் கரணை அல்லது சோறு என்று பெயர். இந்தக் கரணையினாலேயே மிருதங்கம் ஸ்ருதி வாத்யம் ஆகிறது. அதாவது பாடகரின் ஸ்ருதியிலேயே மிருதங்கத்தின் ஸ்ருதியையும் கூட்டிக் கொள்ளும் வசதி உண்டு. தவில், கஞ்சிரா போன்ற வாத்தியங்களும் கேட்பதற்கு இனிமையாக இருப்பினும், அவற்றை பாடகர் அல்லது வீணை, குழல் முதலான வாத்தியத்தின் ஸ்ருதியோடு சேர்த்துக் கொள்ள முடியாது. கடம் போன்ற வாத்யங்களுக்கும் ஸ்ருதி உண்டென்ற போதும், மிருதங்கத்தில் மட்டுமே பல்வேறு சொற்களை வாசிக்க முடியும். இந்தக் காரணங்களாலேயே மிருதங்கத்தை ராஜ வாத்தியம் என்றும் அழைப்பதுண்டு. சுமார் 300 ஆண்டுகளுக்கு முன் , மராட்டியர் ஆட்சியில் 'மிருதங்கம்' தமிழகத்துக்குள் நுழைந்தது என்பது இசை ஆய்வாளர்களின் ஒருமித்த கருத்து.அது வரை பஜனை, ஹரிகதை, மராட்டிய நடனங்கள் ஆகியவற்றில் வாசிக்கப்பட்டு வந்து மிருதங்கம், தஞ்சை வந்தபின் தமிழ்நாட்டின் சங்கீதம், சதிர் முதலியவற்றிலும் இடம் பெற்றது. காலப்போக்கில், தமிழ்நாட்டில் வேரூன்றியிருந்த லய வடிவங்களும் மிருதங்க வாசிப்பின் மேல் தாக்கத்தை ஏற்படுத்தின. குச்சி மிருதங்கம் வலது பக்கத்தில் இரு தோல்களுக்கு நடுவே மெல்லியக் குச்சிகளை சொருகுவர். இதன்மூலம் வித்தியாசமான ஒலியினைக் கொண்டுவர இயலும்.. இவையும் பார்க்க மிருதங்கக் கலைஞர்கள் இவற்றையும் காணவும் சைவத் திருமுறைகளில் குறிப்பிடப்படும் இசைக்கருவிகள் மேற்கோள்கள் வெளி இணைப்புகள் எடுத்துக்காட்டு - அடி நுண்ணிய மேலோட்டம் - எப்படி மிருதங்கம் வாசிப்பது - தி இந்து நாளிதழில் வெளியான ஒரு கட்டுரை Mridangam maestro’s son honours maker of instrument ஆய கலைகள் அறுபத்து நான்கு மிருதங்கம் இசைக்கருவிகள் கருநாடக இசைக்கருவிகள் தாள இசைக்கருவிகள் காணொளிக் கோப்பு உள்ள கட்டுரைகள் தோற் கருவிகள்


ஜோர்ஜ்டவுன் செப் 1 பினாங்கில் அபாயகரமான டெல்தா வெரியன்ட் தொற்று பரவலைத் தடுக்க மாநில அரசாங்கம் முன்னெச்சரிக்கை நடவடிக்கைகளை இருக்கவேண்டுமென பினாங்கு கெராக்கான் தலைவர் ஓ தோங் கியோங் கூறினார். இந்த அபாயகரமான தொற்று பெரும் பாதிப்பை கொண்டு வரும் என்பதால் மாநில அரசாங்கம் மெத்தன போக்கை கடைப்பிடிக்கக் கூடாது என்றார் அவர். கடந்த ஆகஸ்ட் 29-ஆம் தேதி வரை பினாங்கில் 31 டெல்தா வெரியன்ட் தொற்று பதிவாகியுள்ளதாக அவர் சுட்டிக்காட்டினார். ஆகையால் பினாங்கில் சிவப்பு மண்டல பகுதிகளில் பாதுகாப்பு நடவடிக்கைகள் அதிகரிக்கப்பட வேண்டுமென அவர் வலியுறுத்தினார். பினாங்கில் இதர மாநிலங்களில் ஒப்பிடுகையில் கோவிட் 19 தினசரி தொற்று மோசமடைந்து வருவதாக அவர் குறிப்பிட்டார்.


text: அறிவியல் அறிவு வழி (scientific method) என்பது இவ்வுலகின் இயல்பை, இயக்க முறையை ஒரு சீரான அணுகுமுறையினூடாகக் கண்டறிந்து, நிரூபித்து, பகிர முனைகின்றது. அறிவியல் நோக்கிலான அறிதல் தொன்று தொட்டு நிலவியதெனினும், ஐரோப்பாவின் விழிப்புணர்ச்சிக் காலமே தற்கால அறிவியல் அறிவு மார்க்கத்திற்கு அடித்தளம் இட்டது. அதற்கு முன்பு சீனா, இந்தியா, போன்ற நாடுகளில் ஐரோப்பிய முன்னேற்றங்களை உள்வாங்கி அறிவியல் அறிவு வழி என்ற தனித்துவமான வழிமுறை உருவாகியது. அறிவியல் அறிவு வழி என்ற சொற் தொடர் அறிவியல் வழிமுறையையே பொதுவாகச் சுட்டி நிற்கின்றது. அறிவியல் வழிமுறையின் ஊடாக பெறப்படுவதே அறிவு. அவ்வறிவை சீரிய அமைப்பு அடிப்படையிலான பயன்பாட்டின் மூலம் பயன்படுத்தும் போது உருவாவதுதான் தொழில்நுட்பம். தொடக்கத்திலேயே, அறிவியல் அறிவு மூலம் தொழில்நுட்பம் வளர்ச்சியடைந்தது. எனினும், 1900 ஆம் ஆண்டுகளுக்குப் பின்புதான் அவ்வறிவை திட்டமிட்ட முறையில் பொறியியலுக்குப் பயன்படுத்தத் தொடங்கினர். மேலோட்டம் அறிவியல் அறிவு வழி என்பது அறிவியல் செயற்படும் விதமாகும். ஏனெனில் அறிவியல் முன்னைய அறிவிலிருந்து எழுப்பப்படுவதுடன், அது உலகத்திற்கான எமது நம்பகத்தன்மையை வளர்க்கின்றது. அறிவியல் அறிவு வழியானது தானும் அவ்வாறே வளர்ச்சியடைகின்றது. அதாவது இது புதிய அறிவை வளர்ப்பதில் மிகவும் முனைப்புடையதாக உருவாகின்றது. உதாரணத்திற்கு, பொய்மைப்படுத்தல் கொள்கை (1934 ஆம் ஆண்டு முதன்முதலில் முன்மொழியப்பட்டது) உறுதிப்படுத்தல் சார்பை கருதுகோள்களை நிறுவுவதற்குப் பதிலாக பொய் என்று நிரூபிப்பதன் மூலம் ஒழுங்குபடுத்தலைக் குறைக்கின்றது. அறிவியல் அறிவு வழிப் பிரிவுகள் அறிவியல் அறிவு வழியை மூன்று பிரிவுகளாகப் பிரிக்கலாம். அவையாவன அறிவியல் வழிமுறை அறிவியல் அறிவு அறிவியல் அறிவின் பயன்பாடு அறிவியல் வழியின் அடிப்படை தத்துவம் அறிவியல் அறிவு மார்க்கத்துக்கு அடிப்படை உலகாயுத தத்துவம். இந்த தத்துவத்தின் பல கூறுகளை சோ. ந. கந்தசாமி "இந்திய தத்துவக் களஞ்சியம்" என்ற நூலில் விரிவாக விளக்கியுள்ளார். "பிரபஞ்சமாகிய இயற்கை பிறருடைய தயவின்றித் தானே என்றும் உள்ளது, தானே இயங்குகின்றது." ”நம்மால் அவ்வியல்புகளை அறிய முடியும்” என்ற அடிப்படை நம்பிக்கையிலேயே அறிவியல் அறிவு வழி செயற்படுகின்றது. கணி, அள, "அளக்கப்பட கூடியதே அறிய பட கூடியது" என்கிற கூற்று சற்று மிகைப்பட்ட கூற்று என்றாலும், அளத்தல் அறிவியல் வழியின் முக்கிய அம்சம் ஆகும். மேலும், உலகில் உண்மை இருக்கின்றது. அதை நாம் சார்பற்ற நிலையில் நோக்கலாம் என்பதும் இந்த வழிமுறையின் ஒரு முக்கிய நிலை ஆகும். உணரும் தன்மை நமது புலன்களின் வழியே இவ்வுலகின் நிகழ்வுகள், பொருட்களின் தன்மைகளை உணர்கின்றோம். பரிந்துரை நடைமுறை கோட்பாடு துல்லியமான அவ்வுணர்வுகளை அடிப்படையாக வைத்து இவ்வுலகின் இயல்பை, இயக்கத்தை நோக்கி நாம் ஒரு புரிதல் அடைந்து, அப்புரிதலின் அடிப்படையில் நாம் ஒரு நடைமுறைக் கோட்பாட்டை பரிந்துரைக்கின்றோம் அல்லது ஒரு கேள்வியை முன்வைக்கின்றோம். அறிவியல் அறிவு வழியின் கூறுகள் அறிவியல் அறிவு வழியின் பிரதான நான்கு கூறுகளாக மறுசெய்கைகள், மறுநிகழ்வுகள், அகவெளிப்பாடு அல்லது ஒழுங்குபடுத்தல் என்பன காணப்படுகின்றன. ஆய்வுகள் பரிந்துரைக்கப்படும் எக்கோட்பாடும் எதோ ஒரு வழியில் ஆய்வுக்கு உட்பட்டு நிருப்பிக்கப்பட வேண்டும். அப்படி நிரூப்பிக்கப்பட இயலாத கோட்பாடுகள் அறிவியல் அறிவுமூல கோட்பாடுகள் என கருதப்பட முடியாது. எவ்வாறு ஆய்வுக்கு உட்படுத்துவது? பரிந்துரைக்கப்படும் கோட்பாடு எதாவது சவாலான நிகழ்வை அல்லது இயல்பை ஊகிக்க அல்லது வருவதுரைக்க வேண்டும். ஆய்வு மூலம் அந்நிகழ்வு நிருபிக்கப்படும், அல்லது மறுக்கப்படும். இன்னுமொரு வழியில் சொல்லுவதானால், பரிந்துரைக்கப்படும் நடைமுறை கோட்பாட்டின் "உண்மையான ஆய்வு அந்த கோட்பாட்டை பொய்யென நிரூபிக்கும் முயற்சி, அல்லது தவறு என்று காட்டும் முயற்சியே." எனவே தகுந்த ஆய்வினை வடிவமைத்தல் அறிவியல் அறிவு வழியின் முக்கிய நிலை. எந்த ஒரு நடைமுறை கோட்பாடும் அதன் வரையறைகளை தெளிவாக குறிப்பிடுதல் வேண்டும். குறிப்பாக ஆய்கருவிக் குறிப்புக்கள், ஆய்வுக் குறைபாடுகள், சூழ்நிலைகளைப் பற்றி தெளிவான விளக்கங்கள் தரப்படுதல் வேண்டும். எந்த ஒரு ஆய்வும் அதன் விளைவுகளும் மீண்டும் பிறர் செய்யக் கூடியதாக இருந்தாலே அது ஏற்றுக்கொள்ளப்படும். முடிவுகள் ஆய்வு முடிவுகள் சவாலான நிகழ்வுகளை அல்லது இயல்பை சரியாக வருவதுரைத்தால் அக்கோட்பாடுகள் முன்பே உள்ள பரந்த நடைமுறை கோட்பாடுகளுடன் இணைக்கப்படும். மாறாக, ஆய்வு முடிவுகள் வருவதுரைக்கத் தவறினால், பரிந்துரைக்கப்பட்ட நடைமுறைக் கோட்பாடோ அல்லது ஆய்வோ மீள் ஆய்வுக்கு உட்படுத்தப்படவேண்டும். பகிர்வு முக்கியமான பரிந்துரைக்கப்படும் நடைமுறைக் கோட்பாடுகள், ஆய்வு முடிவுகளைப் பிறருடன் பகிர்வது, அறிவியல் அறிவு வழியின் முக்கிய ஒரு படி நிலை. பகிர்வதன் மூலமே பிற ஆய்வுக்கும் கேள்விக்கும் உட்படுத்தப்பட்டு, பரந்த நிருபீக்கப்பட்ட நடைமுறை கோட்பாடுகள் விரிவடைந்து அல்லது செதுக்கப்பட்டு முன்னேற்ற பாதையில் தொடர்ந்து செல்ல உதவுகின்றது. இறுதியாக, ஒரு நடைமுறை கோட்பாட்டின் திறன் அதன் வருவதுரைக்கும் ஆழத்தில் உள்ளது. இன்றைய அறிவியல் நடைமுறைக் கோட்பாடுகள் உலகின் பல இயல்புகளை விளக்கி நிற்கின்றது. அந்த விளக்கத்தின் அடிப்படையிலேயே நமது தொழில்நுட்ப சமூகம் கட்டமைக்கப்பட்டிருக்கின்றது. எனினும் பல துறைகளில் ஆய்வுகள் தொடக்கத்திலேதான் இருக்கின்றன. அறிவியல் அறிவு வழியில் (உணரும் தன்மை, நடைமுறைக் கோட்பாடு பரிந்துரைப்பு,ஆய்வு முடிவுகளை அலசுதல், பகிர்வு) பரிணாம வளர்ச்சிப் பாதையில் மனிதனைக் கொண்டு செல்கின்றன. மேற்கோள்கள் அறிவியலின் மெய்யியல்


text: விஜய் ஆண்டனி நடிப்பில் வெளியான முதல் படம், நான். நெகடிவ் ஹீரோ கதை. அன்றிலிருந்து இந்த நெகடிவ் விஷயம் அவரது படங்களை பற்றிக் கொண்டுவிட்டது. தற்போது அவர் நடித்து வரும் படம், பிச்சைக்காரன். சொல்லாமலே, பூ படங்களை இயக்கிய சசி இயக்கம். அறிவிப்பு இல்லாமல் படத்தை தொடங்கி தற்போது இறுதிகட்டத்தை எட்டியுள்ளனர். கடைசிகட்ட படப்பிடிப்பு புதுச்சேரியில் நடந்து வருகிறது. இந்தப் படம் தவிர திருடன், சைத்தான், ஹிட்லர் ஆகிய படங்களிலும் நடிக்க உள்ளார். எல்லாமே எதிர்மறை பெயர்கள். விஜய் ஆண்டனி என்றாலே எதிர்மறை என நினைத்துவிடப் போகிறார்கள்.


வரும் ஏப்ரல் 15ம் தேதி திமுக சார்பில் அனைத்து கட்சி கூட்டம் ஏற்பாடு செய்யப்பட்டுள்ளதாக திமுக தலைமை அறிவித்துள்ளது. கரோனா தொற்று தடுப்பு நடவடிக்கை காரணமாக தமிழகத்தில் ஏப்ரல் 15ம் தேதி வரை ஊரடங்கு உத்தரவு பிறப்பிக்கப்பட்டுள்ள நிலையில் திமுக தலைவர் மு க ஸ்டாலின் தலைமையில் ஏப்ரல் 15 ஆம் தேதி காலை 10 மணிக்கு அனைத்து கட்சி கூட்டம் நடைபெறும் எனவும், இந்த கூட்டத்தில் கரோனா தடுப்பு நடவடிக்கையில் மத்திய, மாநில அரசுகளின் அணுகுமுறை குறித்து ஆலோசனை நடத்தப்படும் எனவும் தெரிவிக்கப்பட்டுள்ளது. கடந்த சில தினங்களாகவே திமுக, அதிமுக இடையே கரோனா தடுப்பு நடவடிக்கை குறித்து அறிக்கை போர் நடந்து வந்தது. அதிமுகவின் நடவடிக்கைகள் சிலவற்றையும் திமுக தலைவர் மு.க.ஸ்டாலின் விமர்சித்திருந்தார். ஸ்டாலினின் விமர்சனங்களுக்கு இன்று மாலை சென்னையில் செய்தியாளர்களைச் சந்தித்த அதிமுக மீன்வளத்துறை அமைச்சர் ஜெயக்குமார் பதிலளித்திருந்தார். இந்நிலையில் திமுக அனைத்துக் கட்சி கூட்டத்தை கூட்டி உள்ளது குறிப்பிடத்தக்கது.


text: சனி (Saturn) சூரியக்குடும்பத்தில் சூரியனிலிருந்து ஆறாவதாக அமைந்துள்ள ஒரு கோள். சனி கிரகம் சூரியனை ஒரு முறை சுற்றி முடிக்க 29.5 ஆண்டுகள் ஆகின்றன. சூரியக்குடும்பத்தில் வியாழனுக்கு அடுத்து இரண்டாவது பெரிய கோளாகும். வளி அரக்கக்கோள்கள் நான்கில் சனியும் ஒன்றாகும். இதன் சராசரி ஆரம் புவியினுடையதை விட ஒன்பது மடங்காகும். புவியின் அடர்த்தியில் எட்டில் ஒருபங்கே இருந்தபோதும் தனது பெரிய அளவினால் புவியை விட 95 மடங்கு நிறையுடையதாக உள்ளது. சனிக்கோள் ஐதரசன் வளிமத்தால் முதன்மையாகவும் ஈலியம் மற்றும் ஒருசில தனிமங்களால் சிறிய அளவிலும் நிரப்பப்பட்டுள்ளது. இதன் உள்ளகம் இரும்பு, நிக்கல் மற்றும் பாறைகளும் (சிலிக்கான், ஆக்சிஜன் சேர்மங்கள்) கொண்ட கருவைச் சுற்றி தடிமனான மாழை நிலையிலான ஐதரசன், ஈலியம் அடுக்குகளும் அதன் மேலாக வளிம அடுக்கும் கொண்டது. இக்கோளின் வளிமண்டலத்தில் அம்மோனியா படிகங்கள் இருப்பதால் வெளிர் மஞ்சள் சாயை கொண்டுள்ளது. மாழைநில ஐதரசன் அடுக்கில் ஏற்படும் மின்னோட்டத்தால் சனிக்கோளிற்கு காந்தப் புலம் உருவாகின்றது. இந்தக் காந்தப்புலம் புவியினுடையதை விட வலிமை குறைந்து காணப்படுகின்றது; ஆனால் சனிக்கோளின் பெரிய விட்டத்தின் காரணமாக இதன் காந்தத் திருப்புத்திறன் புவியை விட 580 மடங்காக உள்ளது. சனியின் காந்தப்புலத்தின் வலிமை வியாழனின் காந்தப் புலவலிமையில் இருபதில் ஒன்றாக உள்ளது. சனியின் வெளிப்பரப்பு எவ்வித மேடுபள்ளங்களும் இல்லாது உள்ளது. சனியில் காற்றின் வேகம் வியாழனை விடவும் அதிகம், அதாவது 1800 கிமீ/மணி வரையிலும் இருக்கக்கூடும்; ஆனால் நெப்டியூனில் நிலவும் காற்று வேகங்களை விடக் குறைவாகும். சனிக்கோளின் சிறப்பான வளையங்கள், பெரும்பான்மையாக பனித்துகள்களாலும் பாறைத்துகள்கள் மற்றும் தூசிகளாலும் ஆனவை. சனியின் நன்கறிந்த நிலவுகள் மொத்தம் 61. இதைத்தவிர, சுமார் 200 நிலவுக்குட்டிகள் (moonlets) சனிக்கு உள்ளன. சனிக்கோளின் மிகப்பெரிய நிலவான டைட்டன் (Titan), புதன் கோளை விடவும் பெரியது. சூரிய மண்டலத்திலேயே மிகப்பெரிய நிலவான வியாழனின் நிலவான கானிமீடுக்கு அடுத்தது இந்த டைட்டன். சனி சூரியனில் இருந்து 1.400.000.000 கிமீ (869,000,000 மைல்) தூரத்தில் உள்ளது. இது சூரியனின் சுற்றுப்பாதையில் ஒருமுறை சுற்றி முடிக்க அல்லது ஒரு சனி ஆண்டு என்பது பூமியின் 29.6 ஆண்டுகள் ஆகும். சனி கிரேக்கப் புராணங்களில் குரோநோசு (KRONOS) என அழைக்கப்பட்டது. உரோமானிய வேளாண்மைக் கடவுளான சாட்டர்னஸ் நினைவாக பெயரிடப்பட்டுள்ளது. எனவே சனி கோளின் சின்னம் அரிவாள் சின்னம் (♄) ஆகும். இந்து தொன்மவியலில் சனிக் கடவுளின் பெயர் இக்கோளிற்கு சூட்டப்பட்டுள்ளது. இயல்பு பண்புகள் சனியின் புறப்பரப்பு பெரும்பாலும் வளிமங்களால் ஆனதால் அது வளி அரக்கக்கோள் எனப்படுகின்றது. இருப்பினும் சனிக்கு திண்மையான உள்ளகம் இருக்கலாம். சனி தன்னைத்தானே சுற்றுவதால் அதற்கு பருநடு நீளுருண்டை வடிவம் அமைந்துள்ளது; அதாவது, முனையங்களில் தட்டையாகவும் நடுப்பகுதியில் பருத்தும் காணப்படுகின்றது. நடுக்கோட்டு ஆரத்திற்கும் முனைய ஆரத்திற்கும் 10% வரையிலான வேறுபாடுள்ளது: முறையே 60,268 கிமீ எதிர் 54,364 கிமீ. சூரியக் குடும்பத்தின் மற்ற வளி அரக்கக்கோள்களான வியாழன், யுரேனசு, நெப்டியூனும் இதே போன்று பருத்தநடுவத்தைக் கொண்டுள்ள போதிலும் அவற்றில் இந்தளவிற்கு வேறுபாடில்லை. சூரியக் குடும்பத்தில் நீரை விட குறைவான அடர்த்தி உள்ளக் கோள் சனி மட்டுமே ஆகும்—ஏறத்தாழ 30% குறைவு. சனியின் கருவம் நீரை விட அடர்த்திக் கூடுதலாக இருப்பினும் வளிநிறைந்த புறப்பரப்பால் சராசரி சாரடர்த்தி 0.69 கி/செமீ3 ஆக உள்ளது. வியாழனின் நிறை புவியினுடையதை விட 318 மடங்காகும், ஆனால் சனியினுடையது 95 மடங்கே ஆகும். சூரியக் குடும்பத்தில் உள்ள மொத்த கோள்களின் நிறையில் 92% வியாழன்,சனிக் கோள்களினதாகும். சனவரி 8, 2015இல் சனிக்கோளின் மையத்தையும் அதன் நிலவுகளின் மையங்களையும் துல்லியமாக கண்டறிந்துள்ளதாக அறிவித்தது. சனியின் வளையங்கள் கிரக வளையங்களைக் கொண்ட சனி நம் சூரிய குடும்பத்தில் ஒரு குறிப்பிடத்தக்க கிரகமாக விளங்குகிறது . இவ்வளையங்கள் சனியின் பூமத்திய ரேகைக்கு மேல் சுமார் 6630 கி.மீ.இலிருந்து 120700 கி.மீ வரை நீண்டிருக்கிறது , அதன் சராசரி தடிமன் 20 மீட்டர் , மற்றும் தோலின் மாசுக்கள் கொண்ட 93 சதவிகிதம் நீர்-பனி உள்ளது . மீதமுள்ள 7சதவிகிதம் பளிங்குருவில்காபன் உள்ளது . வளையங்களில் சிறு புள்ளியிலிருந்து ஒரு வாகனத்தின் அளவு கொண்ட துணிக்கைகள் உள்ளன.சனியின் வளையங்களின் உருவாக்கம் குறித்து இருவேறு கோட்பாடுகள் உள்ளன . சனியின் அழிந்த நிலவின் எஞ்சிய பாகங்களே இவ்வளையங்கள் என்பது ஒரு கோட்பாடு . சனி உருவாகிய வான்புகையுருவின் எஞ்சிய பொருட்களே இவ்வளையங்கள் என்கிறது இன்னொரு கோட்பாடு. அக்டோபர் 6, 2009 அன்று சனியின் பூமத்திய தட்டிலிருந்து 27 கோணலாக , போஎபெயின் வட்டப்பாதையில் ஒரு வெளி வட்டு வளையம் கண்டுபிடிக்கப்பட்டுள்ளது. வளிமண்டலம் சனியின் வளிமண்டலத்தின் வெளி பகுதியில் 3% ஹீலியம், 0.4% மீத்தேன் மற்றும் 0.01% அம்மோனியா, மற்றும் 96% ஹைட்ரஜன் கொண்டது. மற்றும் அசிடிலின்,ஈதேன் மற்றும் பாஸ்பீன் மிக சிறிய அளவில் உள்ளன. சனியின் மேகங்கள் வியாழன் காணப்படும் மேகப்பட்டைகள் போன்ற, ஒரு பட்டை முறையில் பூமத்தியரேகையில் பரந்துள்ளன. சனி குறைந்த மேக அடுக்கு நீர் பனி சேர்ந்து 10 கிமீ (6 மைல்) தடித்தது. இங்கு வெப்பநிலை மிகவும் குறைவாக உள்ளது.மேல் அடுக்கு, 77 கிமீ (48 மைல்) தடித்த, அம்மோனியம் ஹைட்ரோ சல்பைடு பனியால் உருவாக்கப்பட்டது.அதற்கு மேலே உயர்ந்த அடுக்கு ஹைட்ரஜனால் உருவாக்கப்பட்டது துணைக்கோள்கள் சனியைச் சுற்றி அறுபத்தி ஒன்று நிலவுகள் சுழல்கின்றன. இதில் தொண்ணூறு விழுக்காட்டை (இடை அளவில்) மிக பெரிய நிலவான டைட்டன் பங்களிக்கிறது. சனியின் இரண்டாவது பெரிய நிலவு ரியாவுக்கு சுற்றுவலயம் இருக்கிறது. மற்ற நிலவுகள் மிகவும் சிறியவை: 10 கிமீ விட்டத்தின் கீழ் முப்பத்து நான்கு நிலவுகள் மற்றும் 50 கிமீ விட்டத்தின் கீழ் பதினான்கு நிலவுகளும் இருக்கின்றன. சம்பிரதாயமாக, அனைத்து சனியின் நிலவுகளுக்கும் கிரேக்கக் கடவுள்களான டைடன்களின் பெயர்களே சூட்டப்படுகின்றன. சனியின் வரலாறு 1610 ல் கலிலியோ கலிலி தனது முதல் தொலைநோக்கி மூலம் அதன் வளையங்களை கண்டுபிடித்தார். அதைபார்த்து கலிலியோ வளையங்களை ஒன்றை மற்றொரு தொட்ட மூன்று தனித்தனி கிரகங்கள் என்று நினைத்தார்.1655 ஆம் ஆண்டில், கிறிஸ்டியன் ஹிகென்ஸ் சனியை சுற்றிய வளையங்களை கண்டறிந்த முதல் அதிகாரபூர்வ நபராவார். கலிலி காட்டிலும் மிகவும் சக்தி வாய்ந்த தொலைநோக்கி மூலம், அவர் சனி "எங்கும் தொட்டு, ஒரு மெல்லிய, தட்டையான,வளையத்தால் சூழப்பட்டுள்ளது என கண்டறிந்தார். சனியில் தண்ணீர் சனி கிரகத்தில் தண்ணீர் உள்ளதா என விஞ்ஞானிகள் ஆய்வு செய்து வருகின்றனர். இந்த ஆய்வு கடந்த 14 ஆண்டுகளாக நடைபெற்று வருகிறது. இந்த நிலையில ஜெர்மனியைச் சேர்ந்த வானியல் விஞ்ஞானிகள் பால் ஹார்டாக் தலைமையில் ஆய்வு மேற்கொண்டனர். அப்போது சனி கிரகத்தில் தண்ணீர் இருப்பதை கண்டறிந்தனர். சனி கிரகத்தை சுற்றி பல சந்திரன்கள் உள்ளன. அவற்றில் அக்கிரகத்தின் மேல் பகுதியில் ஆறாவது மிகப்பெரிய சந்திரன் உள்ளது. அது முழுவதும் ஐஸ் கட்டினால் மூடப்பட்டுள்ளது. இதனால் சனிகிரகத்தில் மழை பெய்து அதன் மூலம் தண்ணீர் இருப்பதற்கான வாய்ப்பு உள்ளதாக கருதப்படுகிறது. மேலும் அங்கு ஆவி நிலையில் தண்ணீர் இருப்பதும் தெரியவந்துள்ளது. இவை சனி கிரகத்தை சுற்றி வட்டவடிவில் உள்ளது. இது அந்த கிரகத்தின் சுற்றளவை விட 10 மடங்கு பெரியதாக உள்ளது. இதனால் இங்கு தண்ணீர் இருப்பதற்கான வாய்ப்பு அதிகம் உள்ளது என விஞ்ஞானிகள் தெரிவித்துள்ளனர். விண்வெளி ஆய்வு சனி முதன்முதலில் செப்டம்பர் 1979 ல் பயனீர் 11 விண்கலம் மூலம் ஆய்வு செய்யப்பட்டது.கிரகத்தின் மேகத்தின் மேலே 20,000 கி.மீ. ( 12,427 மைல்) உயரத்தில் பறந்தது.இது கிரகத்தின் மற்றும் அதன் சந்திரன்களை ஒரு சில புகைப்படங்கள் எடுத்தது ஆனால் தரம் குறைவாக இருந்தன.இதன்மூலம் F வளையம் என்று ஒரு புதிய , மெல்லிய வளையம் கண்டுபிடிக்கப்பட்டது. இது சன் நோக்கி பார்த்தபோது இருட்டில் மோதிரத்தை இடைவெளிகளை விட பிரகாசமான தோன்றும் என்று கண்டுபிடிக்கப்பட்டது.இது இடைவெளிகள் காலியாக இல்லை காட்டுகிறது. நவம்பர் 1980 இல் , வாயேஜர் 1 சனியை அடைந்தது.இந்த புகைப்படங்கள் நிலவுகள் மேற்பரப்பில் அம்சங்கள் காட்ட முடிந்தது.வாயேஜர் 1 டைட்டன் அடைந்தது.மற்றும் அதன் வளிமண்டலம் பற்றி நிறைய தகவல் கிடைத்தது. ஜூலை 1 , 2004 அன்று , காசினி ஹூவாஜன்ஸ் சனி சுற்றுப்பாதையில் நுழைந்தது. டிசம்பர் 25 , 2004 அன்று , ஹிகென்ஸ் டைட்டன் மேற்பரப்பில் நுழைந்து ஜனவரி 14 , 2005 அன்று அங்கு தரையிறங்கியது. இது ஒரு உலர் மேற்பரப்பில் இறங்கியது.மேலும் டைட்டனின் வடக்கு துருவத்தில் அருகே ஹைட்ரோகார்பன் ஏரிகள் அமைந்துள்ளது என்று ஜூலை 2006 ல் நிரூபிக்கப்பட்டது. காசினி 2005 ஆம் ஆண்டின் முற்பகுதியில் சனியில் நிகழும் மின்னல் பதிவுசெய்யப்பட்டது.இந்த மின்னகளின் சக்தி பூமியில் சக்தி வாய்ந்த மின்னலை விட 1,000 மடங்கு சக்தி வாய்ந்ததாக இருக்கும் என கண்டறியப்பட்டுள்ளது. மேலும் படிக்க கலீலியோ கலிலி - 1610-இல் சனி கிரகத்தின் வளையங்களை முதன் முதலில் கண்டறிந்தவர். மேற்கோள்களும் குறிப்புகளும் குறிப்புகள் மேற்சான்றுகள் வெளி இணைப்புகள் சனி கிரகத்தின் துணைக்கோள் என்ஸலாடஸ் - சீன வானொலிக்கட்டுரை சனியின் சந்திரன் (TITAN) - நிலா முற்றம் கட்டுரை சனியில் நீர் https://simple.wikipedia.org/wiki/Saturn_planet சனிப் பெயர்ச்சி என்பது என்ன? சனி பெயர்ச்சி பலன்கள் 2017 – 2020 வளிமப் பெருங்கோள்கள்


source: CulturaX

text: ஓரினசேர்க்கையாளர்கள் கடவுளின் பிள்ளைகள்.. ஒரே குடும்பமாக வாழ சட்டத்திருத்தம் தேவை.. போப் பிரான்சிஸ் | Pope Francis says that Homosex people are children of God - Tamil Oneindia | Published: Wednesday, October 21, 2020, 23:16 [IST] ரோம்: ஒரே பாலினத்தவர்கள் இணைந்து குடும்பமாக வாழும் வகையில் அதை அங்கீகரிக்கும் வகையில் சட்டங்கள் திருத்தப்பட வேண்டும் என போப் பிரான்சிஸ் தெரிவித்துள்ளார். ஓரினச்சேர்க்கை என்பதை சில நாடுகள் அங்கீகரிக்கின்றன. சில எதிர்க்கின்றன. அந்த வகையில் போப் பிரான்சிஸ் ஓரினச்சேர்க்கைக்கு ஆதரவு தெரிவித்து வருகிறார். இதுகுறித்து புதன்கிழமை எவ்ஜெனி அஃபினீவ்ஸ்கை இயக்கிய பிரான்செஸ்கோ என்ற ஒரு ஆவணப்படம் ரோம் திரைப்பட விழாவில் திரையிடப்பட்டது. அதில் அவர் பேசுகையில் ஓரினச்சேர்க்கையாளர்கள் ஒரே குடும்பமாக இருக்க உரிமை உள்ளது. அவர்கள் எல்லாம் கடவுளின் குழந்தைகள். அவர்களை யாரும் வெளியேற்ற கூடாது. இதுகுறித்து யாரும் வருத்தப்படக் கூடாது. ஒரே பாலினத்தவர்களை அங்கீகரிக்க சட்டத்தில் திருத்தம் கொண்டு வர வேண்டும். அதற்காக நான் போராடுவேன் என்றார். இரு ஓரினச்சேர்க்கையாளர்கள் தத்தெடுக்கப்பட்ட 3 குழந்தைகளுடன் தேவாலயத்திற்கு வருவது போலும் அவர்களை போப் உற்சாகப்படுத்துவது போன்றும் அந்த ஆவணப்படத்தில் படமாக்கப்பட்டது. ஓரினச்சேர்க்கையாளர்கள் ஒரே குடும்பமாக வாழ்வதை அங்கீகரிக்க சட்டத்திருத்தம் தேவை என்பதை முதல்முறையாக 83 வயது போப் ஆண்டவர் தெரிவித்துள்ளது குறிப்பிடத்தக்கது.


தீ பிடித்த ஆகாயம்.. வானத்தை ஆக்கிரமித்த லாவா குழம்பு.. அதிர வைக்கும் மெக்சிகோ எரிமலை வெடிப்பு மெக்சிஸ்க்கோ சிட்டி: மெக்சிகோவில் உள்ள ''போபோகெட்டபேட்டில் எரிமலை'' வெடித்து தீயை கக்கி இருக்கிறது. மெக்சிகோவில் உள்ள போபோகெட்டபேட்டில் எரிமலை மிகவும் மோசமான எரிமலைகளில் ஒன்றாகும். இந்த எரிமலை தற்போது லாவா குழம்புகளை வெளியே விட ஆரம்பித்து இருக்கிறது. இந்த எரிமலை லாவா குழம்புகளை வெளியே விடும் வீடியோ வெளியாகி உள்ளது. வானம் முழுக்க தீ துகள்கள் நிரம்பி இருப்பது பார்க்கவே பீதியாக உள்ளது. இதில் லாவா குழம்புகள் அழுத்தம் காரணமாக அப்படியே மேலே பறப்பதாகவும் கூறப்பட்டுள்ளது. போபோகெட்டபேட்டில் எரிமலை இந்த போபோகெட்டபேட்டில் எரிமலை மெக்சிகோவில் உள்ள இரண்டாவது பெரிய மலை ஆகும். இதன் உயரம் 5426 மீட்டர் ஆகும். இதன் காரணமாகவே இது வெடித்தால் அதிக சேதத்தை உண்டாக்கும் என்று கூறப்படுகிறது. கடைசியாக எப்போது கடைசியாக இந்த எரிமலை 2004ல்வெடித்தது. ஆனால் அப்போது முழுக்க முழுக்க வெடித்து சிதறாமல் லாவாவை மட்டும் வெளியே விட்டுவிட்டு சென்றது. அப்போதில் இருந்தே இந்த எரிமலை வெடித்துக் கொண்டு இருக்கிறது. இப்போது தீவிரமடைந்துள்ளது. வானம் முழுக்க தூவியது இந்த நிலையில் நேற்று இந்த எரிமலை தீவிரமாக லாவாக்களை கக்கி இருக்கிறது. இதனால் பெரிய புகை எழுந்துள்ளது. வானம் முழுக்க சிறிய சிறிய தீ துகள், நெருப்பு போலவே பரவி இருக்கிறது. ஆகாயமே தீ பிடித்தது போல இந்த காட்சி அமைந்து இருக்கிறது. அச்சம் தெரிவித்தனர் இதனால் தற்போது மக்கள் அங்கிருந்து வெளியேற்றப்பட்டு இருக்கிறார்கள். இந்த எரிமலை இன்னும் தீவிரமாக வெடிக்க வாய்ப்புள்ளது என்றும் கூறப்பட்டு இருக்கிறது. எரிமலையை சுற்றி 100 கிலோ மீட்டர் பகுதியில் உள்ள எல்லோரும் வெளியேற்றப்பட்டு இருக்கிறார்கள். {document1} பொருத்தமான வரன் தேர்ந்தெடுக்க தமிழ் மேட்ரிமோனி - இன்றே பதிவு செய்யுங்கள , பதிவு இலவசம்!


மழை: பிஞ்சுமனம் 27ம் திகதி அபிநயாக்குப் பிறந்தநாள். எட்டாவது பிறந்தநாள். ஒவ்வொரு ஆண்டும் போலவே இந்த முறையும் பெரியவர்களுக்கென்றும் குழந்தைகளுக்கென்றும் தனித்தனியே பிறந்தநாள் கொண்டாட்டம். விதம் விதமாய் கேக்கும் வேறு தின்பண்டங்களும் பெரியவர்களுக்கென்று உணவும் இருக்கும். இதற்கெனவே பிறந்தநாளுக்கு இன்னும் எத்தனை என்று நாட்கணக்குப் பார்ப்பாள். தம்பியினதுக்கும் நாட்கணக்குப்பார்ப்பது இவளே. அபிநயாக்குத் தம்பி இருந்தாலும் அவள் அம்மா செல்லந்தான். பிறந்த நாள் தொடக்கம் ஒரு வயது வரை ஒவ்வொரு நாளும் நிழற்படம் எடுத்ததும், வெட்டிய தலைமயிரில் கொஞ்சத்தை சிறிய டப்பாக்களில் போட்டு வைத்திருப்பதும் அம்மாவின் சிறப்புக் கவனிப்பில் சில.அம்மாவின் தம்பி - இந்திரன் மாமாக்கும் மேரி மாமிக்கும் குட்டிக் குழந்தை விரைவில் பிறந்துவிடும். அதுவும் இந்த வாரமே. குட்டிப்பாப்பாவைப் பார்க்கப் போகும் உற்சாகம் மனதில் நிரம்பியிருந்தது. காணும் எல்லாரிடமும் வரப்போகும் குட்டி பேபியைப் பற்றித்தான் கதை. உடனே தூக்குவேன்..வீட்டே கூட்டி வருவேன் தம்பியும் நானும் பேபியுடன் விளையாடுவோம் என்று வாய் ஓயாமல் சொல்லிக் கொண்டிருந்தாள்.வெட்டிய கேக்கைக் கொடுக்க வந்த அபிநயாவை இழுத்துப் பிடித்த ரேணு மாமியின் "எப்ப பேபி வரும்?" கேள்விக்கு "She came now, few minutes ago. we are going to see her after the party. we have the same birthday" என்று பதில் சொன்ன அபிநயா ரேணு மாமியின் நச்சு வசனங்களை எதிர்பார்த்திருக்கவில்லை. "இன்டைக்குத்தான் அவக்கும் birthday. அப்ப இனி உமக்கு ஒரு partiesம் இருக்காது, இனி அவக்குத்தான் எல்லாம். same birthday என்ட படியா இனிமேல் no one will come to your party. everyone will go to her's."முகஞ் சிறுத்துப் போனது அபிநயாக்கு. ஒன்றும் பேசாமல் நகர்ந்து விட்டாள்.மருத்துவமனையில் புது வரவு அமுதாக்குட்டி "ஙா ஙா" என்று கை கால் ஆட்டிச் சத்தம் போட்டுக் கொண்டிருந்தது. எல்லாரும் கிட்டே போய்ப் பார்த்தார்கள். அபிநயா மட்டும் தள்ளியே நின்றிருந்தாள். மேரி மாமி "பேபி பாக்கல்லயா? துக்கி மடியில வைச்சிருக்கிறீங்களா?" என்று கேட்டதற்கு அமுதாக்குட்டியை வெறித்துப் பார்த்தபடி நின்றிருந்த அபிநயாவிடமிருந்து இல்லையென்ற தலையாட்டலே கிடைத்தது.-- கற்பனையல்ல :O( August 29, 2005 1:04 pm யாகவராயினும் நா காக்க ...... August 29, 2005 1:11 pm இப்படித்தான் சிலர் என்ன பேசறோமுன்னு யோசிக்காமப் பேசி, பிஞ்சு மனசுலே நஞ்சை விதைச்சுடறாங்க.பாவம் அபிநயா. இந்த அதிர்ச்சியிலே இருந்து மீண்டுவரணுமுன்னு ஆண்டவனை வேண்டிக்கிறேன்.'ஹேப்பி பர்த்டே' அபிநயா. August 29, 2005 1:23 pm சில 'பெரிசு'கள் சிறிசாவது இம்மாதிரி கணங்களில்தான்.. இதுமாதிரி ஆட்கள் குழந்தைகளிடம் இன்னொன்றும் கேட்பார்கள் : உனக்கு அம்மா பிடிக்குமா அப்பா பிடிக்குமா.. இரண்டு பேரையும் பிடிக்கும் என்று குழந்தை சொன்னாலும் விடமாட்டார்கள்.. அதுநாள் வரை இரண்டு பேரையும்தானே பிடிக்கும் என்று இருக்கும் குழந்தைக்கு ஒருவரைத்தான் பிடிக்க வேண்டும் என்று நினைப்பு வரும் வரை ஓயமாட்டார்கள்..பெரியவர்கள் பேசி இந்நேரம் அபி சகஜமாயிருப்பாள். அபிநயாவிற்கு பிறந்த நாள் வாழ்த்துக்கள். August 29, 2005 1:50 pm அனோனிமஸ்: சரியாகச்சொன்னீங்க!துளசி & முகமூடி - நீங்கள் சொன்னவையே என் கருத்தும். ஒரே பிறந்தநாளென்று மகிழ்ந்திருந்த குழந்தையின் மனதை கசக்கிவிட்டார்கள். //பெரியவர்கள் பேசி இந்நேரம் அபி சகஜமாயிருப்பாள்.//I hope so. August 29, 2005 2:20 pm ரேணு மாமி........ சரியான லூசு மாமியா இருப்பாங்க போல...சிறு குழந்தைகளின் possessiveness பின்னாளில் பெரிய விபரீதங்களையும் ஏற்படுத்தும், பெரியோர்கள் தான் அதனைப் புரிந்து நடந்து கொள்ள வேண்டும் //happy bday to both of them// உண்மைதான் கணேஷ். வீட்டிலே பெரியவர்கள் விளங்கப்படுத்தியிருப்பார்கள் என நம்புகிறேன். இல்லாவிட்டால் யோசித்துப்பாருங்கள்..ஒன்றுமறியா ஒரு குழந்தை மேல் இன்னொரு குழந்தை காரணமின்றி - பெரியவர்களின் தேவையற்ற பேச்சுக்களால் - வெறுப்புணர்வே கொண்ட நிலை வந்திருக்கக்கூடும். கேட்டவுடன் மனவருத்தமாக இருந்தது. August 29, 2005 5:20 pm பெஇர்யவர்கள் பலரும் அறிந்தோ, அறியாமலோ, இப்படி தவறுகளைச் செய்கிறார்கள். இதில் கவலைக்கிடமான நிலை என்னவென்றால் ஒரு சிலர், இப்படி குழந்தைகளைக் கேட்காதீர்கள், அது குழந்தைகள் மனதைப் பாதிக்கும் என்று சொன்னாலும் கேட்பதில்லை. மீண்டும் மீண்டும் எதே கேள்வியைக் கேட்கிறார்கள். எமது குழந்தைகளிடம் சில பெரியவர்கள் இப்படிக் கேள்வியை கேட்கும்போது என்ன செய்வது என்று தெரியாத தவிப்பு நமக்கும்தான். August 29, 2005 6:22 pm பெரியவர்கள் இப்படிச்செய்கின்ற சிறு தவறுகளால். பாதிக்கப்படப்போறது பிள்ளைகள் தான். அடிமனதில் இந்த வடுக்கள் பதிந்துவிடும். பின்னர் விரோதப்போக்கு வளரத்தான் இவை வழிவகுக்கும். கற்பனையல்ல என்று சொல்லியிருக்கிறீர்கள் அந்த சிறுமிக்கு அவர் சொன்னது நகைச்சுவையாக சொன்னதாய் மாற்றிவிடுங்கள். தேற்றுங்கள். no one will come to your party. everyone will go to her'sஏதோ ஒன்று கிடைக்காது என்பதை விடவும், கிடைத்தது இனிமேல் கிடைக்காது என்பதுதான் நிறைய வருத்தம் தரும் விஷயம் போல. ம்ம்ம்...? அதே குழந்தை 10 வருடங்கள் கழித்து இதே டிக்ளரேஷனை எந்த மாமியிடமிருந்து கேட்டாலும், 'அப்பாடி. கேக் செலவு மிச்சம்'னு நெனச்சுக்காதா என்ன?. ;-) August 29, 2005 6:51 pm அனானி, துளசியக்கா, முகமூடி, கலை, கயல்..எல்லோருமே சரியான கருத்துக்கள் சொல்லியிருக்காங்க... நானும் கோ. கணேஷ் கட்சி தான். கலை சொல்றா மாதிரி நானும் சில முறைகள் அனுபவிச்சிருக்கேன்.. 'அப்பா பிடிக்குமா? அம்மா பிடிக்குமா' என்பது முகமூடி சொல்வது போல் உலகில் நம்பர் ஒன் அபத்த கேள்வி.அபியிடம் அவளுடைய மாமா மாமி 'குட்டி பாப்பா உன்னோட சேர்ந்து தான் பிறந்த நாள் கொண்டாடுவா' ன்னு சொல்லிப் பார்க்கலாம். August 29, 2005 9:37 pm August 30, 2005 12:32 am ரேனு மாமிக்கு அவங்க சின்ன வயசுல பர்த்டே பார்ட்டி கொண்டாடி இருக்க மாட்டாங்க போல... அந்த வயத்தெரிச்சலா இருக்கும்.. குழந்தைகள் கிட்ட எப்படி பேசனும்னு தெரியாம... என்ன மாமியோ!!ஆளும் வளரனும் அறிவும் வளரனும்..அது தாண்டா வளர்ச்சி - இந்த பாட்டை நான் சொன்னேனு மாமிகிட்டா பாடி காமிங்க ஷ்ரேயா!அபி க்கும் , குட்டிக்கும் பிறந்த நாள் வாழ்த்துக்கள்! 'கண்ணாடிப்பூக்கள்" நினைவுக்கு வந்தது. August 30, 2005 2:49 am நண்பரின் மகள் பள்ளியில் படிக்கும்போது, 'யாரு ராணியா நடிக்க வர்ரீங்க' என்று ஆசிரியை கேட்டதும் கை தூக்கியிருக்கிறாள்.'நீ வேண்டம்; நீ கருப்பு' என்று சொன்ன ஆசிரியையிடம் போய் நண்பர் சண்டை போட்டு வந்தார். ஆனாலும் குழந்தை மனத்தில் விழுந்த வடு... August 30, 2005 9:01 am வீ.எம் - நீங்க சொன்ன மாதிரிப் பாடிக்காட்டினா எனக்கு என்னத்தைச் சொல்வாங்களோ! :O\கலை சொல்வது போல சில "பெரியவர்கள்" வேண்டாமென்று சொன்னதையே விடாப்பிடியாக செயற்படுத்துவார்கள். அதில் என்ன சந்தோசமோ! August 30, 2005 9:03 am க்ருபா - இனிமே அந்த மாமிக்கு அபிநயா கேக் குடுப்பான்றீங்க! no chance! 10 வருஷம் கழிச்சு அபிநயா அம்மாட்ட போய் (hopefully) சொல்வா "அம்மா ..இந்த முறையும் ரேணு மாமியை கூப்பிடாதீங்க!" என்ன ஆசிரியை..கறுப்பென்டா ராணியில்லையா? grrr!!!நாவினால் சுட்ட வடு ஆறாது என்று தெரியாமலா சொல்லியிருக்கிறாங்க! //ரேனு மாமிக்கு அவங்க சின்ன வயசுல பர்த்டே பார்ட்டி கொண்டாடி இருக்க மாட்டாங்க போல... அந்த வயத்தெரிச்சலா இருக்கும்.. //LOL..இருக்கும் இருக்கும்! :O) September 03, 2005 12:11 am கேட்கவே கஷ்டமாத்தான் இருக்கு... என் நண்பர் வீட்டில்.. அவரின் இரு சிறு வயது தம்பிகளிடையே வளர்ந்து விட்ட ஒரு வித சிறு விரோதம், இன்று அவர்களுகிடையில் நெருங்கிய உறவை மட்டுமின்றி, இயல்பான உறவையே வளர விட மாட்டேன்கின்றது.. இத்தனைக்கும்.. நாங்கள் இருவரும் எவ்வளோ முயற்சி செய்துவிட்டோம்... பசுமரத்தாணி என்று சும்மாவா சொன்னார்கள்.. :( அந்த குட்டி சீக்கிரம் அதிலிருந்து வெளிக்கொண்டு வரப்படுவாள் என வேண்டுகின்றேன்..


text: அனைத்துலக விதிகளை சிறீலங்கா அரசு மதிக்கவேண்டும் - இங்கிலாந்து மனித உரிமைகள் அமைப்பு | July 6, 2022 Home செய்திகள் அனைத்துலக விதிகளை சிறீலங்கா அரசு மதிக்கவேண்டும் – இங்கிலாந்து மனித உரிமைகள் அமைப்பு பயங்கரவாத தடைச்சட்டத்தை பயன்படுத்தி கைது செய்து தடுத்துவைத்துள்ள மனித உரிமைகள் தொடர்பான வழக்கறிஞர் கெஜாஸ் ஹிஸ்புல்லாவை சிறீலங்கா அரசு விடுதலை செய்யவேண்டும் என இங்கிலாந்து மற்றும் வேல்ஸ் பகுதிகளுக்கான மனித உரிமைகள் அமைப்பு கடந்த வெள்ளிக்கிழமை (6) வெளியிட்ட அறிக்கையில் தெரிவித்துள்ளது. சட்டவிதிகளை சிறீலங்கா அரசு மதிப்பதுடன், அனைத்துலக சட்டவிதிகளையும் சிறீலங்கா அரசு பின்பற்ற வேண்டும். வழக்கறிஞர் விடுதலைசெய்யப்படுவதுடன், துன்புறுத்தல்கள், பழிவாங்கல் போன்ற செயற்பாடுகள் அற்ற நிலையில் அவர் தொடர்ந்து பணியாற்றுவதற்கான வழிகளையும் ஏற்படுத்த வேண்டும். முஸ்லீம் சிறுபான்மை இனத்தை சேர்ந்த இவர் சிறீலங்கா அரசுக்கு எதிராக பல வழக்குகளை பதிவுசெய்தவர். முஸ்லீம் மக்களின் உரிமைகளுக்காக செயலாற்றியவர். கடந்த ஏப்பிரல் 14 ஆம் நாள் கைதுசெய்யப்பட்ட அவர் மீது புனிதஞாயிறு தாக்குதலில் தொடர்புள்ளவர் என்ற குற்றம் சுமத்தப்பட்டுள்ளது. ஆனால் அவரின் கைது என்பது ஒரு எழுந்தமானமான கைது ஆகும். சிறீலங்கா அரசு அனைத்துலக மனித உரிமைகள் விதிகளின் சரத்து 3 இற்கு கட்டுப்பட்டுள்ளது. அது மட்டுமல்லாது அனைத்துலக பொது மற்றும் அரசியல் உரிகைளுக்கும் சிறீலங்கா அரசு கட்டுப்பட்டுள்ளது. இந்த விதிகள் எழுந்தமானமான கைதுகளை தடுப்பதுடன், கைது செய்யப்பட்டவர்கள் நீதியாக நடத்தப்பட வேண்டும் எனவும் வலியுறுத்துகின்றன. இந்த கைது என்பது சிறுபான்மை முஸ்லீம் மக்களுக்கு எதிரான அரசின் திட்டமிட்ட செயற்பாடு என ஐக்கிய நாடுகள் சபையின் 6 சிறப்பு அதிகாரிகள் கடந்த ஜூன் மாதம் தெரிவித்துள்ளனர் என அதில் தெரிவிக்கப்பட்டுள்ளது. Previous articleகொழும்புத் துறைமுகத்தின் கிழக்கு முனையத்தின்அபிவிருத்திப் பணி இந்திய அதானி குழுமத்திடம்!


ஆனால் இனி அந்த சிக்கல் இருக்காது என மத்திய அமைச்சர் ராஜீவ் பிரதாப் ரூடி கூறியுள்ளார்.


அணிந்துரை : கோப்பிக்கால வரலாறு - 1824- 1893 (கண்டிச் சீமையிலே) - நமது மலையகம் முகப்பு » கட்டுரை » அணிந்துரை : கோப்பிக்கால வரலாறு - 1824- 1893 (கண்டிச் சீமையிலே) அணிந்துரை : கோப்பிக்கால வரலாறு - 1824- 1893 (கண்டிச் சீமையிலே) kanapathy pillai Yogaraajan we support civirights-like இந்திய வம்சாவழி தமிழர்களின் உரிமைகளுக்காக அனைத்து தமிழர்களும் இணைந்து குரல் கொடுப்போம்.இந்திய இலங்கை பிரஜாஉரிமை சட்டம் என்ற சட்டத்தை கொண்டு வந்து இந்திய தமிழர்களின் விகிதாரசாத்தை திட்டமிட்டு அழித்தை கண்டு பாராமுகமாக செயல்பட்ட இந்திய அரசுக்கு என்றும் எமது எதிர்ப்பை காட்டுவோம்.


text: பாரதிராஜா (Bharathiraja, பிறப்பு: சூலை 17, 1941), ஒரு தமிழ்த் திரைப்பட இயக்குநர். தேனி-அல்லிநகரம் எனும் ஊரைச் சேர்ந்த இவர் அரங்கத்திற்குள் எடுக்கப்பட்டு வந்த தமிழ் திரைப்படங்களை வெளிப்புற படப்பிடிப்புப் பகுதிகளுக்கு கொண்டு சென்றவர் என்ற பெருமைக்கு உரியவர். பெரும்பாலும் உணர்வு நிறைந்த நாட்டுப்புறக் கதைகளை படம் பிடிப்பவர். இசையமைப்பாளர் இளையராஜாவுடன் இணைந்து மறக்க இயலாத இனிய பாடல்களைத் தந்தவர். ராதிகா, ராதா, ரேவதி, ரேகா, ரஞ்சிதா, போன்ற பல கதாநாயகிகளை அறிமுகம் செய்தவர். இவர் சில படங்களில் நடித்தும் உள்ளார். திரை வாழ்க்கை கன்னட திரைப்படத் தயாரிப்பாளர் புட்டண்ணா கனகலின் உதவியாளராக பாரதிராஜா தனது திரைப்பட வாழ்க்கையைத் தொடங்கினார். பின்னர், பி. புல்லையா, எம். கிருஷ்ணன் நாயர், அவினாசி மணி மற்றும் ஏ. ஜெகந்நாதன் ஆகியோருக்கு உதவி இயக்குநராக பங்காற்றினார். இவரது முதற்படமான 16 வயதினிலே திரைப்படத்தில் திரைக்கதை எழுதி இயக்கியிருந்தார். கிராமத்து திரைப்படம் என்ற புதிய வகையை உருவாக்க அப்போதைய நடைமுறையில் இருந்த காட்சிகளை உடைத்தார். பதினாறு வயதினிலே இப்போதும் தமிழ்த் திரைப்பட வரலாற்றில் ஒரு மைல்கல்லாக கருதப்படுகிறது. திரைப்படம் பற்றி, பாரதிராஜா கூறியது: "இந்த படம் தேசிய திரைப்பட மேம்பாட்டுக் கழகத்தின் உதவியுடன் தயாரிக்கப்பட்ட ஒரு கருப்பு வெள்ளை கலைப் படமாக இருக்க வேண்டியது", ஆனால் வணிக ரீதியாக வெற்றிகரமான வண்ணப் திரைப்படமாகவும், பல முக்கியமானவர்களின் வாழ்க்கைக்கான தொடக்க புள்ளியாகவும் மாறியது. இவர் இயக்கிய அடுத்த திரைப்படம் கிழக்கே போகும் ரயில் முதற் திரைப்படம் போன்றே வெற்றியைத் தந்தது. இறுதியில் பாரதிராஜா கிராமப் பார்வையாளர்களுக்கு மட்டுமே திரைப்படம் எடுக்கும் திறன் கொண்டவர் என்ற விமர்சனங்களைக் கொண்டுவந்தார். இதனால் சிகப்பு ரோஜாக்கள் திரைப்படத்தை உருவாக்க வழிவகுத்தது. ஒரு மனநோயாளியான பெண் வெறுப்பாளரைப் பற்றிய இத்திரைப்படம் கருத்தாக்கம் மற்றும் உற்பத்தி என முற்றிலுமாக மேற்கத்திய பாணியில் உருவாக்கப்பட்டது. பாரதிராஜா தனது பல்துறை திறனையும், ஒரு குறிப்பிட்ட கிராமத்துத் திரைப்பட வகையுடன் பிணைக்க மறுத்ததையும் நிழல்கள் (1980) மற்றும் அதிரடியான பரபரப்பூட்டும் டிக் டிக் டிக் (1981) திரைப்படத்தில் உறுதிப்படுத்தினார். ஆனால் 1980 களில் சந்தேகத்திற்கு இடமின்றி, கிராமப்புற கருப்பொருள்கள் இவரது மிகப்பெரிய வெற்றியாக இவரது வலுவான வழக்கு என்று நிரூபிக்கப்பட்டன; அலைகள் ஓய்வதில்லை (1981), மண் வாசனை (1983) மற்றும் முதல் மரியாதை (1985) ஒரு கிராமத்தின் பின்னணியில் வலுவான காதல் கதைகளாக இருந்தது. முதல் மரியாதை திரைப்படத்தில் சிவாஜி கணேசன் நடுத்தர வயது கிராமத் தலைவரான முக்கிய கதாபாத்திரத்தில் நடித்தார். ராதா ஒரு ஏழை இளம் பெண், தனது கிராமத்திற்கு ஒரு வாழ்க்கைக்காக நகர்கிறார். இந்த இரண்டு மனிதர்களையும் வயது மட்டுமல்ல, சாதி மற்றும் வர்க்கத்தினாலும் பிரிக்கும் அன்பு, பாரதிராஜாவால் கவிதைத் தொடுதல்களால் கூறப்படுகிறது. வேதம் புதிது திரைப்படத்தில் சாதி பிரச்சினையை வலுவான முறையில் கையாண்டார். படத்தின் தடையற்ற கதையில் சத்தியராஜ் பாலு தேவராக நடித்தார். இதில் பாரதிராஜாவின் சில வர்த்தக முத்திரை தொடுதல்களும், சமுதாயத்தில் உள்ள பல உண்மைக் காட்சிகளும் உள்ளன. இருப்பினும், இது தமிழ் படங்களில் பொதுவான பிராமண-விரோத போக்கைப் பின்பற்றுகிறது - இந்த வகையில் இது இவரது முந்தைய வெற்றியான அலைகள் ஓய்வதில்லை திரைப்படத்திலிருந்து விலகிச் சென்றது. அங்கு சாதி மற்றும் மதக் காரணிக்கு மிகவும் சீரான முக்கியத்துவம் அளிக்கப்பட்டது. பாரதிராஜா 1990 களில் தனது திரைப்பட தயாரிக்கும் நுட்பங்களை வெற்றிகரமாக நவீனப்படுத்த முடிந்தது. வர்த்தக வெற்றிக்குப் கிழக்குச் சீமையிலே மற்றும் விருதுகளில் வெற்றி பெற்ற கருத்தம்மா ஆகியனவாகும். இளைய தலைமுறையினரையும் சிலிர்ப்பிக்கும் இவரது திறனுக்கு சான்றாக நிலைப்பாட்டைப் பெற்றது. 1996 ஆம் ஆண்டில் அந்திமந்தாமரை படத்திற்காக மற்றொரு தேசிய விருதைப் பெற்ற பாரதிராஜா அதே புகழின் உச்சியில் இருந்தார் . தாமதமாக 1996 ஆம் ஆண்டில், பாரதிராஜா, இரண்டு படங்களில் இயக்குவதற்கு கையொப்பமிட்டார். சரத்குமார் கதாநாயகனாக வாக்கப்பட்ட பூமி அக்டோபர் மாதம் அறிவிக்கப்பட்டது. அடுத்த மாதத்தில், நெப்போலியன் , ஹீரா ராஜ்கோபால் மற்றும் பிரகாஷ் ராஜ் முன்னணி வேடங்களில் சிறகுகள் முறிவதில்லை என்ற தலைப்பைக் கொண்டு திரைப்படப் பணி தொடங்கியது. இரண்டு படங்களும் பின்னர் நிறுத்தப்பட்டன. 2004 ஆம் ஆண்டின் பிற்பகுதியில் சேரனுடன் வாக்கப்பட்ட பூமி திரைப்படத்தை மீண்டும் இயக்க திட்டமிட்டார். ஆனால் இக்கூட்டணியும் நிறைவேறவில்லை. 2001 ஆம் ஆண்டு பாரதிராஜாவின் கடல் பூக்கள் சிறந்த திரைக்கதைக்கான தேசிய திரைப்பட விருதை வென்றது. அப்போது நன்கு அறியப்பட்ட தமிழ்த் திரைப்பட இயக்குனர் பாக்யராஜ் இவரது உதவி இயக்குநர்களில் ஒருவர் ஆவார். 2008 ஆம் ஆண்டில், பாரதிராஜா தனது தொலைக்காட்சி அறிமுகத்தைக் குறிக்கும் தெக்கத்தி பொண்ணு என்ற தொடர் கலைஞர் தொலைக்காட்சியில் ஒளிபரப்பப்பட்டது. இவர் நேரடியாக அப்பனும் ஆத்தாளும், முதல் மரியாதை என்ற இரண்டு தொடர்களையும் அதே தொலைக்காட்சிக்கு கொண்டு சென்றார். 2016 ஆம் ஆண்டின் முற்பகுதியில், பாரதிராஜா இயக்குனர் பாலாவுடன் குற்றப்பரம்பரை என்ற பெயரில் ஒரு திரைப்படத்தை தயாரிப்பதில் சட்ட மோதலில் சிக்கினார். ஆனால் எந்த திரைப்படத் தயாரிப்பாளரும் இறுதியில் அந்தந்த படங்களை தயாரிக்கவில்லை. பின்னர் பாரதிராஜா இயக்குனர் வசந்தின் மகன் ரித்விக் வருண் மற்றும் விக்ரமின் மருமகன் நடித்த ஒரு திரைப்படத்தைத் திட்டமிடத் தொடங்கினார். ஆனால் இந்த முயற்சியும் படப்பிடிப்பைத் தொடங்கவில்லை. 2018 இல் பாரதிராஜா விதார்த்தை கதாநாயகனாக வைத்து இந்திய பண மதிப்பிழப்பை அடிப்படையாகக் கொண்ட திரைப்படம் ஒன்றை இயக்கிக் கொண்டிருந்தார். தனிப்பட்ட வாழ்க்கை பாரதிராஜா தேனி மாவட்டம் அல்லி நகரத்தில் பெரியமாயத்தேவர், கருத்தம்மாள் இணையருக்கு பிறந்தார். இவரின் இயற்பெயர் சின்னச்சாமி ஆகும். சந்திரலீலாவை மணந்த இவருக்கு மனோஜ் மற்றும் ஜனனி என்ற இரண்டு பிள்ளைகள் உள்ளனர். மனோஜ் தாஜ்மஹால் திரைப்படத்தில் அறிமுகமான ஒரு நடிகராவார். அவர் நடிகை நந்தனாவை மணந்தார். ஜனனி மலேசிய ராஜ்குமார் தம்பிராஜாவை மணந்தார். பாரதிராஜாவின் மைத்துனர் மனோஜ்குமார் மண்ணுக்குள் வைரம், வண்டிச்சோலை சின்ராசு , வானவில் மற்றும் குரு பார்வை ஆகிய திரைப்படங்களை இயக்கியுள்ளார். பாரதிராஜாவின் சகோதரர் ஜெயராஜ் கத்துக்குட்டி என்ற தமிழ்த் திரைப்படத்தில் அறிமுகமானார். பாரதிராஜாவின் உதவியாளர்கள் பாக்யராஜ், மணிவண்ணன், மனோபாலா, சித்ரா லட்சுமணன், மனோஜ்குமார், பொன்வண்ணன், சீமான், லீனா மணிமேகலை ஆகியோர் பாரதிராஜாவிடம் உதவி இயக்குநர்களாக பணியாற்றினர். விருதுகள் விருதுகளும் கௌரவிப்பும் 2004 - பத்மஸ்ரீ இந்திய அரசிடமிருந்து தேசிய திரைப்பட விருதுகள் 1982 - சிறந்த தெலுங்கு திரைப்படத்திற்கான தேசிய திரைப்பட விருது- சீதாகொகா சிலுகா (இயக்குனர்) 1986 - தேசிய திரைப்பட சிறந்த தமிழ்த் திரைப்படத்திற்கான விருது- முதல் மரியாதை (தயாரிப்பாளர் மற்றும் இயக்குநர்) 1988 - பிற சமூக பிரச்சினைகள் குறித்த சிறந்த படத்திற்கான தேசிய திரைப்பட விருது- வேதம் புதிது (இயக்குனர்) 1995 - கருத்தம்மாவுக்கு (இயக்குனர்) குடும்ப நலன் குறித்த சிறந்த படத்திற்கான தேசிய திரைப்பட விருது 1996 - சிறந்த தமிழ்த் திரைப்படத்துக்கான தேசிய திரைப்பட விருது- அந்திமந்தாமரை (இயக்குனர்) 2001 - தேசிய சிறந்த திரைக்கதைக்கான திரைப்பட விருது- கடல் பூக்கள் (இயக்குனர் & எழுத்து) பிலிம்பேர் விருதுகள் தெற்கு 1978 - சிறந்த தமிழ் இயக்குனர்- சிகப்பு ரோஜாக்கள் 1987 - சிறந்த தமிழ் திரைப்படம்- வேதம் புதிது 1987 - சிறந்த தமிழ் இயக்குனர்- வேதம் புதிது 1994 - சிறந்த தமிழ் திரைப்படம்- கருத்தம்மா தமிழ்நாடு மாநில திரைப்பட விருதுகள் 1977 - சிறந்த இயக்குனர் விருது- 16 வயதினிலே 1979- சிறந்த படத்திற்கான தமிழ்நாடு மாநில திரைப்பட விருது - இரண்டாம் பரிசு - புதிய வார்ப்புகள் 1981 - சிறந்த இயக்குனர் விருது- அலைகள் ஓய்வதில்லை 1994 - நல்ல வெளிச்சத்தில் பெண்ணை சித்தரிக்கும் சிறந்த படம்- கருத்தம்மா 2001 - தமிழ்நாடு மாநில திரைப்பட கௌரவ விருது - 2001 இல் அறிஞர் அண்ணா விருது 2003 - முதல் இடத்தில் சிறந்த படம்- ஈர நிலம் நந்தி விருதுகள் 1981 - சிறந்த இயக்குநர் நந்தி விருது- சீதாகொகா சிலுகா விஜய் விருதுகள் 2012 - தமிழ் சினிமாவுக்கு பங்களிப்பு 2013 - சிறந்த துணை நடிகருக்கான பாண்டிய நாடு பிற விருதுகள் 1980 - தென்னிந்திய திரைப்பட தொழில்நுட்ப வல்லுநர்கள்: கல்லுக்குள் ஈரமுக்கு சிறந்த தொழில்நுட்ப விருது 2005 - சத்தியபாமா பல்கலைக்கழகத்தில் கௌரவ டாக்டர் பட்டம் ( டி.லிட் ) திரைப்படப்பட்டியல் திரைப்படங்கள் {| class="wikitable sortable" |- ! rowspan=2 | ஆண்டு ! rowspan=2 | தலைப்பு ! rowspan=2 | மொழி ! colspan=3 | பங்களிப்பு ! rowspan=2 | கதாபாத்திரம் ! rowspan=2 | குறிப்புகள் |- ! width=65 | இயக்குனர் ! width=65 | எழுத்து ! width=65 | நடிகர் |- | 1977 || 16 வயதினிலே || தமிழ் || style="text-align:center;"| || style="text-align:center;"| || || || தெலுங்கில் படகரெல்ல வயசு எனவும்இந்தியில் சொல்வ சுவன் எனவும் மறுபெயரிடப்பட்டது. சிறந்த இயக்குனருக்கான தமிழக அரசின் விருது |- | 1978 || கிழக்கே போகும் ரயில் || தமிழ் || style="text-align:center;"| || || || ||தெலுங்கில் தோர்பு வெல்லே ரெயிலு என மறுபெயரிடப்பட்டது|- | 1978 || சிகப்பு ரோஜாக்கள் || தமிழ் || style="text-align:center;"| || style="text-align:center;"| || || || இந்தியில் ரெட் ரோஸ் சிறந்த தமிழ் இயக்குனருக்கான பிலிம்பேர் விருது- சிகப்பு ரோஜாக்கள் |- | 1979 || சொல்வ சவான் || இந்தி || style="text-align:center;"| || style="text-align:center;"| || || || |- | 1979 || புதிய வார்ப்புகள் || தமிழ் || style="text-align:center;"| || || || ||தெலுங்கில் கொத்த ஜீவித்தலு என மறுபெயரிடப்பட்டது |- | 1979 || நிறம் மாறாத பூக்கள் || தமிழ் || style="text-align:center;"| || || || || விஜயனுக்கு பின்னணிக்குரல் கொடுத்தார். |- | 1980 || கல்லுக்குள் ஈரம் || தமிழ் || || style="text-align:center;"| || style="text-align:center;"| ||இயக்குனர் பாரதிராஜாவாக|| முக்கிய கதாபாத்திரத்தில் நடிகராக அறிமுகம் |- | 1980 || கொத்த ஜீவித்தலு || தெலுங்கு || style="text-align:center;"| || style="text-align:center;"| || || || |- | 1980 || ரெட் ரோஸ் || இந்தி || style="text-align:center;"| || style="text-align:center;"| || || || |- | 1980 || நிழல்கள் | தமிழ் || style="text-align:center;"| || || style="text-align:center;"| || | |- | 1981 || அலைகள் ஓய்வதில்லை ||தமிழ் || style="text-align:center;"| || || || ||தெலுங்கில் சீதாகொகா சிலுகா எனவும் இந்தியில் லவர்ஸ் எனவும் மறுபெயரிடப்பட்டது சிறந்த இயக்குனருக்கான தமிழக அரசின் விருது |- | 1981 || டிக் டிக் டிக் || தமிழ் ||style="text-align:center;"| || style="text-align:center;"| || || || இந்தியில் கரிஸ்மா என மறுபெயரிடப்பட்டது. |- | 1981 || சீதாகொகா சிலுகா || தெலுங்கு || style="text-align:center;"| || || || ||சிறந்த தெலுங்கு திரைப்படத்திற்கான தேசிய திரைப்பட விருது- சீதாகொகா சிலுகா |- | 1982 || காதல் ஓவியம் || தமிழ் || style="text-align:center;"| || || || || |- | 1982 || வாலிபமே வா வா || தமிழ் || style="text-align:center;"| || || || || |- | 1983 || மண்வாசனை ||தமிழ் || style="text-align:center;"| || || || ||தெலுங்கில் மங்கம்மாகாரி மனவாடு என மறுபெயரிடப்பட்டது |- | 1983 || லவர்ஸ் || இந்தி || style="text-align:center;"| || || || || |- | 1983 || தாவணிக் கனவுகள் || தமிழ் || || || style="text-align:center;"| || விருந்தினர் தோற்றம்|| |- | 1984 || புதுமைப் பெண் || தமிழ் || style="text-align:center;"| || || || || |- | 1985 || ஒரு கைதியின் டைரி || தமிழ் || style="text-align:center;"| || || || ||இந்தியில் ஆகீரி ராஸ்தா என மறுபெயரிடப்பட்டது |- | 1985 || யுவதரம் புலிச்சின்டி || தெலுங்கு || style="text-align:center;"| || || || || |- | 1985 || முதல் மரியாதை || தமிழ் || style="text-align:center;"| || || || ||தேசிய திரைப்பட சிறந்த தமிழ்த் திரைப்படத்திற்கான விருது- முதல் மரியாதை |- | 1985 || ஈ தரம் இல்லலு || தெலுங்கு || style="text-align:center;"| || || || || |- | 1986 || சாவேரே வலி காடி || இந்தி || style="text-align:center;"| || || || || |- | 1986 || கடலோரக் கவிதைகள் || தமிழ் || style="text-align:center;"| || || || ||பாரதிராஜாவின் 25 வது திரைப்படம் தெலுங்கில் ஆராதனா என மறுபெயரிடப்பட்டது |- | 1988 || ஜமடகனி || தெலுங்கு || style="text-align:center;"| || || || || தமிழில் நாற்காலி கனவுகள் என மாற்றப்பட்டது. |- | 1987 || வேதம் புதிது || தமிழ் || style="text-align:center;"| || || || || நிழல்கள் ரவிக்கு பின்னணிக்குரல் கொடுத்தார், 1988 - பிற சமூக பிரச்சினைகள் குறித்த சிறந்த படத்திற்கான தேசிய திரைப்பட விருது |- | 1987 || ஆராதனா || தெலுங்கு || style="text-align:center;"| || || || || |- | 1988 || கொடி பறக்குது || தமிழ் || style="text-align:center;"| || || || || நடிகர் மணிவண்ணனுக்கு பின்னணிக்குரல் கொடுத்தார். |- | 1990 || என் உயிர்த் தோழன் || தமிழ் || style="text-align:center;"| || style="text-align:center;"| || || || |- | 1991 || புது நெல்லு புது நாத்து ||தமிழ் || style="text-align:center;"| || || || || |- | 1991 || இதயம் || தமிழ் || || || style="text-align:center;"| || விருந்தினர் தோற்றம்|| |- | 1991 || தந்துவிட்டேன் என்னை || தமிழ் || || || style="text-align:center;"| || விருந்தினர் தோற்றம்|| |- | 1992 || நாடோடித் தென்றல் || தமிழ் || style="text-align:center;"| || || || || |- | 1993 || கேப்டன் மகள் || தமிழ் || style="text-align:center;"| || || || || |- | 1993 || கிழக்குச்சீமையிலே || தமிழ் || style="text-align:center;"| || || || ||தெலுங்கில் பல்நதி பவுருசம் என மறுபெயரிடப்பட்டது |- | 1994 || கருத்தம்மா || தமிழ் || style="text-align:center;"| || || || || நல்ல வெளிச்சத்தில் பெண்ணை சித்தரிக்கும் சிறந்த படம்- கருத்தம்மா |- | 1995 || பசும்பொன் || தமிழ் || style="text-align:center;"| || || || || |- | 1996 || தமிழ் செல்வன் ||தமிழ் || style="text-align:center;"| || || || || |- | 1996 || அந்திமந்தாமரை || தமிழ் || style="text-align:center;"| || || || || சிறந்த தமிழ்த் திரைப்படத்துக்கான தேசிய திரைப்பட விருது- அந்திமந்தாமரை |- | 1999 || தாஜ்மகால் || || style="text-align:center;"| || || || || |- | 2001 || கடல் பூக்கள் ||தமிழ் || style="text-align:center;"| || style="text-align:center;"| || || || தேசிய சிறந்த திரைக்கதைக்கான திரைப்பட விருது- கடல் பூக்கள் (எழுத்து) |- | 2002 || காதல் வைரஸ் || தமிழ் || || || style="text-align:center;"| ||விருந்தினர் தோற்றம் || |- | 2003 || ஈரநிலம் || தமிழ் || style="text-align:center;"| || || || || |- | 2004 || கண்களால் கைது செய் || தமிழ் || style="text-align:center;"| || || || || |- | 2004 || ஆயுத எழுத்து || தமிழ் || || || style="text-align:center;"| || செல்வநாயகம் || |- | 2008 || பொம்மலாட்டம் || தமிழ் || style="text-align:center;"| || style="text-align:center;"| || || || |- | 2010 || ரெட்டச்சுழி || தமிழ் || || || style="text-align:center;"| || சிங்காரவேலன் || |- | 2013 || அன்னக்கொடி || தமிழ் || style="text-align:center;"| || style="text-align:center;"| || || || |- | 2013 || பாண்டிய நாடு || தமிழ் || || || style="text-align:center;"| || கல்யாண சுந்தரம் || சிறந்த துணை நடிகருக்கான விஜய் விருது |- | 2014 || நினைத்தது யாரோ || தமிழ் || || || style="text-align:center;"| ||விருந்தினர் தோற்றம் || |- | 2017 || குரங்கு பொம்மை || தமிழ் || || || style="text-align:center;"| || சுந்தரம் || |- | 2017 || படைவீரன் ||தமிழ் || || || style="text-align:center;"| || கிருஷ்ணன் || |- | 2018 || சீதக்காதி ||தமிழ் || || || Style="text-align:center; "| || பாரதிராஜாவாக சிறப்பு தோற்றம்|| |- | 2019 || கென்னடி கிளப் || தமிழ் || || || Style="text-align:center; "| || சவரிமுத்து || |- | 2019 || நம்ம வீட்டுப் பிள்ளை || தமிழ் || || || Style="text-align:center; "| || அருண்மொழிவர்மன் || |- | 2020 || மீண்டும் ஒரு மரியாதை || தமிழ் ||style="text-align:center;"| || style="text-align:center;"| || Style="text-align:center; "| ||ஓம் | |- |2021 ||ஈஸ்வரன் || தமிழ் || || || Style="text-align:center; "| ||பெரியசாமி || |- |2021 ||ராக்கி || தமிழ் || || || Style="text-align:center; "| || || |- | 2021 ||மாநாடு || தமிழ் || || || style="text-align:center;"| || || |- |} இயக்கிய திரைப்படங்கள் எர்ர குலாபி (1979) எழுத்தாக்கம் கண்களால் கைது செய்- (2004) கருத்தம்மா- (1995) நாடோடித் தென்றல்- (1992) (திரைக்கதை) ஏக் கி மக்சாத் (1988) (கதை) ஆராதனா- (1987) (கதை) முதல் மரியாதை- (1985) சீதாகொகா சிலகா- (1981) (கதை) டிக் டிக் டிக்- (1981) ரெட் ரோஸ்- (1980) (திரைக்கதை) (கதை) படகரெல்லா வயசு- (1978) (கதை) தயாரித்த திரைப்படங்கள் அல்லி அர்ஜூனா (2002) தாஜ்மகால் (1999) கருத்தம்மா''(1995) மேற்கோள்கள் 1941 பிறப்புகள் வாழும் நபர்கள் இந்தியத் திரைப்பட இயக்குநர்கள் தமிழ்த் திரைப்பட இயக்குநர்கள் தமிழக அரசு திரைப்பட விருது வெற்றியாளர்கள் தென்னிந்திய பிலிம்பேர் விருதுகளை வென்றவர்கள் தமிழ்நாட்டுத் திரைப்பட இயக்குனர்கள் தமிழ்நாட்டுத் திரைக்கதை எழுத்தாளர்கள் பத்மசிறீ விருது பெற்ற கலைத் துறையினர் தமிழ்த் தொலைக்காட்சி நாடக இயக்குநர்கள்


text: [[படிமம்:Lspn comet halley.jpg|right|250px|கருப்பகுதி இடதுபக்கமிருந்து சூரியனால் ஒளியூட்டப்பட்டுள்ளது. பல்வேறு பொலிவான வளிம், தூசிச் சீறல்கள் தெரிகின்றன.]] வால்வெள்ளி (comet) பனிக்கட்டியாலான சிறிய சூரியக் குடும்பப் பொருளாகும். இது சூரியனுக்கு நெருக்கமாக கடக்கும்போது சூடாகி வளிமங்களை வெளியிடும். இந்நிகழ்வு வளிமவீசல் அல்லது தாரை எனப்படுகிறது. இது கண்ணுக்குப் புலப்படும் வளிமண்டலம் அல்லது கருப்புறணியை உருவாக்குகிறது. சிலவேளைகளில், இது வால்வெள்ளியின் "வால்" எனப்படுகிறது. இந்நிகழ்வுகள் சூரியக் கதிர்வீச்சும் சூரியக் காற்றும் வால்வெள்ளியின் உட்கரு மீது செலுத்தும் விளைவுகளால் ஏற்படுகின்றன. வால்வெள்ளி உட்கரு சில நூறு மீட்டர்களில் இருந்து பல பத்து கிமீ குறுக்களவில் அமைகிறது. இதில் பனிக்கட்டி, தூசு, சிறிய பாறைத் துகள்கள் ஆகியவை தளர்வாகக் கலந்திருக்கும். வால்வெள்ளியின் கருப்புறணி, புவியின் விட்டத்தைப் போல 15 மடங்காக அமைய, வால் ஒரு வானியல் அலகு அளவுக்குக் கூட நீண்டிருக்கும். போதுமான பொலிவுள்ள வால்வெள்ளியைப் புவியில் இருந்து தொலைநோக்கி இல்லாமலே பார்க்கலாம். வானில் அது 30° வட்டவில்லை (60 நிலாக்கள்) வெட்டும். பல நாகரிகங்களில் தொல்பழங்கால முதலே வால்வெள்ளிகள் நோக்கப்பட்டு பதிவு செய்யப்பட்டுள்ளன. நமது சூரியக் குடும்பத்தில், வால்வெள்ளிகளின் வட்டணை அல்லது சுற்றுப்பாதை, புளூட்டோவையும் தாண்டிச் செல்கிறது. சூரியக் குடும்பத்தின் உட்பகுதிக்குள் வரும் வால்வெள்ளிகளுள் பெரும்பாலானவை மிக நீண்ட நீள்வட்ட வட்டணையைக் கொண்டுள்ளன. "தூசுப் பனிப்பந்துகள் (dirty snowballs)" என்று பெரும்பாலும் விளிக்கப்படும் வால்வெள்ளிகள், பெருமளவு உறைந்த காபனீரொட்சைட்டும், மீத்தேனும் நீரும் தூசியும் கனிமத்திரளைகளும் கலந்து உருவானவை. வால்வெள்ளிகள் மிகவும் மையம்பிறழ்ந்த நீள்வட்ட வட்டணைகளைக் கொண்டுள்ளன. இவற்றின் வட்டணை அலைவுநேரம் அகன்ற நெடுக்கம் கொண்டதாகும். இந்நெடுக்கம் பல ஆண்டுகளில் இருந்து பல மில்லியன் ஆண்டுகள் வரை அமையும். சிற்றலைவுநேர வால்வெள்ளிகள் நெப்டியூன் வட்டணைக்கு அப்பால் உள்ள கைப்பர்பட்டையில் இருந்து அல்லது அதைச் சார்ந்த சிதறிய வட்டிலில் இருந்து தோன்றுகின்றன. நெட்டலைவுநேர வால்வெள்ளிகள் கைப்பர்பட்டையின் வெளிப்புறத்தில் இருந்து அடுத்த விண்மீனின் பாதி தொலைவு வரை விரிந்தமையும் ஊர்த் முகிலில் இருந்து தோன்றுவதாகக் கருதப்படுகின்றன. இவை ஈர்ப்பு குற்றலைவுகளால் ஊர்த் முகிலில் இருந்து சூரியனை நோக்கி இயக்குவிக்கப்படுகின்றன, இந்த குற்றலைவுகள் அருகாமையில் உள்ள கடந்தகால, எதிர்கால, அல்லது கடந்துசெல்லும் விண்மீன்களால் உருவாக்கப்படுகின்றன. மீவலைய வால்வெள்ளிகள் உடுக்கன இடைவெளிக்குள் பரந்துபோகும் முன் உட்புறச் சூரியக் குடும்பத்தின் ஊடாகக் கடக்கலாம். அலைவுநேர வால்வெள்ளியின் தோற்றம் வால்வெள்ளியின் மீட்சி எனப்படுகிறது. சூரிய ஒண்முகில்கள் ஒடுங்கும்போது எஞ்சிய கழிவுகளே வால்வெள்ளிகள் என்று கருதப்படுகின்றன. இத்தகைய ஒண்முகில்களின் வெளி விளிம்புகள், நீர்ம, வளிம நிலையிலன்றித் திண்ம நிலையில் இருக்கக்கூடியதாகவும் போதிய அளவு குளிர்ந்த நிலையில் இருப்பதாகவும் வாதிடப்படுகிறது. வால்வெள்ளிகளைப் பனியால் சூழப்பட்ட சிறுகோள் என வரையறுப்பது சரியல்ல. வால்வெள்ளிகளின் வால் எப்போதும் சூரியனுக்கு எதிர்த் திசையிலேயே காணப்படும். மற்றைய வான்பொருட்கள் போலவே வால்வெள்ளிகளும் சூரியனைச் சுற்றுகின்றன. இதற்கு ஒரு எடுத்துகாட்டு ஆல்லே வால்வெள்ளி ஆகும். இதனை புவியில் இருந்தபடி 76 ஆண்டுகளுக்கு ஒரு முறை நோக்கலாம்/அவதானிக்கலாம். விண்வெளியில் மிதக்கிற எரிகல் தூசிகளும், மீத்தேன், சயனோஜன், கரியமில வளிமம், அம்மோனியா, நீராவி ஆகியவை அந்தக் கல்துண்டுகளைச் சுற்றி ஒட்டிக் கொண்டு உறைந்து விடுகின்றன. வால்வெள்ளி சூரியனை அணுகும்போது வால்வெள்ளியிலுள்ள பொருள்கள் ஆவியாகின்றன. சூரியனிலிருந்து வீசுகிற சூரியக் காற்று அந்த ஆவிகளைச் சூரியனுக்கு எதிர்ப்புறமாகத் தள்ளுகிறது. அந்த ஆவிதான் வாலாகத் தோற்றமளிக்கிறது. பல முறை சூரியனைச் சுற்றி வந்தபின் வால்வெள்ளிகளின் மேற்பரப்பு படலங்களெல்லாம் ஆவியாகிப்போய் வெறும் பாறைத்துண்டு மட்டும் மிஞ்சும். அந்தப் பாறைத்துண்டும் உடைந்து பூமியிலும் மற்ற கோளிலும் எரிகற்களாகப் போய்விழும்.. குறுங்கோள்கள் வால்வெள்ளிகளைப் போல வெளிப்புறச் சூரியக் குடும்பத்துக்குள் தோன்றாமல், வியாழனின் வட்டணைக்கும் உள்ளே அமைந்த பகுதியில் தோன்றுகின்றன. முதன்மைப்பட்டை வால்வெள்ளிகளின் கண்டுபிடிப்பும் முனைப்பான செண்டார் வகை சிறுகோள்களின் கண்டுபிடிப்பும் குறுங்கோளுக்கும் வால்வெள்ளிகளுக்கும் இடையில் அமைந்த வேறுபாட்டை மழுங்கடித்து விட்டன. 2014 நவம்பர் மாதம் வரை 5,253 வால்வெள்ளிகள் அறியப்பட்டுள்ளன. இந்த எண்ணிக்கை வளர்ந்துகொண்டே வருகிறது. வாய்ப்புள்ள மொத்த வால்வெள்ளிகளை ஒப்பிடும்போது இது மிகச் சிறிய திரளேயாகும். வெளிப்புறச் சூரியக் குடும்பத்தில் (ஊர்த் முகிலில்) வால்வெள்ளிபோன்ற வான்பொருள்கள் டிரில்லியன் அளவில் இருப்பதாக மதிப்பிடப்பட்டுள்ளன. ஓராண்டில் ஒரு வால்வெள்ளி கண்ணுக்குப் புலப்படுகிறது. பல மங்கிய வால்வெள்ளிகள் நமக்குப் புலப்படுவதில்லை. இவற்றில் பொலிவுமிக்கவை "பெருவால்வெள்ளிகள்" எனப்படுகின்றன. வால்வெள்ளிகளைப் பல ஆளில்லாத விண்கலங்கள் சென்று ஆய்ந்துவருகின்றன. எடுத்துகாட்டாக, ஐரோப்பிய முகமையின் உரோசெட்டா திட்டத்தைக் குறிப்பிடலாம். இத்திட்டம் தான் முதன்முதலில் மனிந்திர விண்கலத்தை ஒரு வால்வெள்ளிக்கு அனுப்பியது. நாசாவின் ஆழ்மொத்தல் விண்கலம் தெம்பெல் 1 வால்வெள்ளியில் உள்ள குழிப்பள்ளத்தை உட்புறக் கூறுபாட்டு ஆராய்ச்சிக்காக தகர்த்தது. சொற்பிறப்பியல் comet எனும் சொல் பழைய ஆங்கிலச் சொல்லாகிய cometa என்பதில் இருந்து வந்தது. இது இலத்தீனச் சொல்லான comēta அல்லது comētēs என்பதில் இருந்து கொணரப்பட்டதாகும். இதுவும் பண்டைய கிரேக்கச் சொல்லான κομήτης ("wearing long hair") என்பதன் இலத்தீன் வடிவம் ஆகும். ஆக்சுபோர்டு ஆங்கில அகரமுதலி'' (ἀστὴρ) κομήτης எனும் ஏற்கெனவே கிரேக்க மொழியில் "நீளமுடி விண்மீன், வால்வெள்ளி" என்ற பொருள்வாய்ந்த சொல்லினைச் சுட்டுகிறது. Κομήτης என்பது κομᾶν ("நீள முடியணிதல்") என்பதில் இருந்து கொணரப்பட்டதாகும். இது κόμη ("தலைமுடி") என்பதில் இருந்து வந்ததாகும். இதன் பொருள் "வால்வெள்ளியின் வால்" என்பதாகும். வால்வெள்ளிகளுக்கான வானியல் குறியீடு ☄ ஆகும். இது மூன்று மயிரிழை நீட்சிகள் கொண்ட சிறிய வட்டு ஆகும். புறநிலைப் பான்மைகள் உட்கரு வால்வெள்ளியின் திண்ம அகடு உட்கரு எனப்படுகிறது. உட்கருவில் பாறையும் தூசும் பனிக்கட்டியும் கரிம ஈருயிரகி, கரிம ஓருயிரகி, மீத்தேன், அம்மோனியா போன்ற உறைவளிமங்களும் அமைகின்றன. இவை பிரெடு [விப்புள்] படிமம் உருவாகிய பிறகு தூசிப் பனிப்பந்துகள் எனப்படுகின்றன. உயர்தூசு உள்ளடங்கியவை "பனித் தூசுப் பந்துகள்" எனப்படுகின்றன. 2014 இல் நடத்திய ஆய்வுகள் வழியாக வறுத்த பனிக்கட்டிபோல வால்வெள்ளிகள் அமைதல் அறியப்பட்டது. அதாவது இவற்றின் மேற்பரப்பு கரிமச் சேர்மங்களோடு அடர்பனிப் படிகங்களாலும் உள்பனிப்பகுதி மிகவும் குளிர்ச்சியாகவும் குறைந்த அடர்த்தியுடனும் அமைகின்றன என கூறுகின்றன. உட்கருவின் மேற்பரப்பு பொதுவாக உலர்ந்த தூசு அல்லது பாறையால் ஆகியிருக்கும். எனவே பனிக்கட்டிகள் பல மீட்டர் தடிப்பான மேலோட்டுக்கு அடியில் பொதிந்திருக்கும். இவை ஏற்கெனவே குறிப்பிட்ட வளிமங்களோடு, பலவகை கரிமச் சேர்மங்களையும் கொண்டுள்ளன. இவற்றில் மெத்தனால், நீரகச் சயனைடு, பார்மால்டிகைடு, எத்தனால், ஈத்தேன் போன்றனவும் மேலும் சிக்கலான நெடுந்தொடர் மூலக்கூறுகள் அமைந்த நீரகக் கரிமங்களும் அமினோ அமிலங்களும் அடங்கும். 2009 இல் நாசாவின் விண்மீன் தூசு விண்கலம் கொணர்ந்த வால்வெள்ளித் தூசில் கிளைசைன் எனும் அமினோ அமிலம் இருந்தமை உறுதி செய்யப்பட்டுள்ளது. புவியில் கண்டறிந்த விண்கற்களைப் பற்றிய நாசாவின் ஆய்வுகளில் இருந்து 2011 ஆகத்து மாதம் வெளியாகிய அறிக்கையில், மரபன் (டி. என். ஏ) முன்மரபன் (ஆர். என். ஏ) ஆகிவற்றின் உட்கூறுகளான அடினைனும் குவானைனும் சார்ந்த பிற கரிமச் சேர்மங்களும் குறுங்கோள்களிலும் விண்கற்களிலும் உருவாகியுள்ளன என முன்மொழியப்பட்டுள்ளது. வால்வெள்ளி உட்கருவின் வெளிப்பரப்புகள் மிகத் தாழ்ந்த தெறிப்புக் கெழுவை அல்லது எதிர்பலிப்புக் கெழுவைப் பெற்றுள்ளன. சூரியக் குடும்பத்திலேயே இவைதாம் மிகவும் குறைந்த தெறிப்புக் கெழு அமைந்த வான்பொருள்களாகும். கியோட்டோ விண்வெளி ஆய்கலம் ஆலே வால்வெள்ளி உட்கரு தன் மீது விழுந்த ஒளியில் 4% மட்டுமே தெறித்து அனுப்புவதாகவும் ஆழ்விண்வெளி 1 விண்வெளி ஆய்கலம் போரெலி வால்வெள்ளியின் மேற்பரப்பு தன் மீது விழும் ஒளியை 3% அளவுக்குத் தெறித்து அனுப்புவதாகவும் கண்டுபிடித்துள்ளன; நிலக்கீல் தன்மீது விழும் ஒளியை 7% அளவுக்குத் தெறித்து அனுப்புகிறது என்பதோடு இம்மதிப்புகளை ஒப்பிட்டுப் பார்க்கலாம். எனவே, வால்வெள்ளி உட்கருக்களின் கருநிற மேற்பரப்பு சிக்கலான கரிமச் சேர்மங்களைக் கொண்டு அமையலாம். அவற்ரின் மேற்பரப்பில் இருந்து சூரியச் சூடேற்றம் எடைகுறைவான ஆவியாகும் வேதிச் சேர்மங்களை வெளியேற்றி விடுவதால் பெரியக் கரிமச் சேர்மங்கள் மட்டும் எஞ்சுகின்றன. இவை நிலக்கீல் அல்லது பெட்ரோல் அல்லது கரட்டு எண்ணெய் போல அடர்கருப்பாக காணப்படுகின்றன. வால்வெள்ளி மேற்பரப்பின் தாழ் தெறிப்புக் கெழு, அவற்றைச் சூரிய வெப்பத்தை உறிஞ்சவைத்து தாரை உமிழ்வு நிகழ்வை உருவாக்குகிறது. 30 கிமீ ஆரமுள்ள வால்வெள்ளி உட்கருக்களும் நோக்கப்பட்டுள்ளன என்றாலும் அவற்றின் சரியான அளவைக் கண்டுபிடிப்பது அரிதாகும். 322பி/சோகோ வால்வெள்ளீயின் உட்கரு 100 முதல் 200 மீ விட்டத்துடன் அமைகிறது. 100 மீ விட்டத்தை விட சிறிய வால்வெள்ளிகள் நிலவவில்லை எனக் கூருணர்திறக் கருவிகளால் கண்டுபிடிக்கப்பட்டுள்ளது. Known comets have been estimated to have an average density of . வால்வெள்ளிகளின் பொருண்மை மிகக் குறைவாக அமைவதால், தம்முள் ஈர்ப்பால் கோளமாக ஒடுங்காமல் பல வடிவங்களில் அமைகின்றன. புவியண்மைச் சிறுகோள்களில் 6% சிறுகோள்கள் வளிம உமிழ்வு நின்றுவிட்ட காலாவதியான வால்வெள்ளிகளே எனக் கருதப்படுகின்றன, இவற்றில் 14827 கிப்னோசு, 3552 தான் குவிக்சோட் ஆகிய சிறுகோள்களும் அடங்கும். உரோசெட்டா, பிளையே விண்கலங்களின் ஆய்வு முடிவுகள், 67பி/சூர்யமோவ்- கெராசிமென்கோ வால்வெள்ளியில் காந்தப்புலம் ஏதும் இல்லையென உறுதிப்படுத்தியுள்ளன. எனவே, இந்த வான்பொருள்களின் தொடக்கநிலை உருவாக்கத்தில் காந்தவிசைகள் பங்கேதும் ஆற்றவில்லை என்பது தெளிவாகிறது. கருப்புறணி வால்கள் தாரைகள் வட்டணைப் பான்மைகள் சிற்றலைவுநேர வால்வெள்ளி நெட்டலைவுநேர வால்வெள்ளி காட்சிக்களம் காணொலிப்படங்கள் மேலும் காண்க ஆல்லே வால்வெள்ளி ஏல்-பாப் வால்வெள்ளி மேற்கோள்கள் நூல்தொகை மேலும் படிக்க வெளி இணைப்புகள் நிலா முற்ற கட்டுரை Comets Page at NASA's Solar System Exploration International Comet Quarterly How to Make a Model of a Comet audio slideshow – National High Magnetic Field Laboratory Catalogue of the Solar System Small Bodies Orbital Evolution Information about comets and asteroids


text: சிறிலங்கா நடனம். - சிரிப்போம் சிறப்போம் - கருத்துக்களம் January 20 in சிரிப்போம் சிறப்போம் யார்... இவர்? மிக நன்றாக... நடனம் ஆடுகின்றார். இவர் ஒரு அமெரிக்கன் வல்கனைஸ் பண்ணின டியூப்தான்..ஆனால் அந்தமாதிரி மூவ் கொடுக்குது...சிங்கன் இன்னும் 2தடவை பதவி எடுப்பார் போல இருக்குது.. நடனமாடும் கோட்டாபய ராஜபக்ஸ? வைரலாகும் காணொளி - ஜனாதிபதி தரப்பு பதில் ஜனாதிபதி கோட்டாபய ராஜபக்ஸ, நடனமாடுவதாக கூறப்படும் வீடியோ ஒன்று சமூக வலைத்தளங்களில் தற்போது அதிகளவில் பகிரப்பட்டு வருகின்றது. இந்த வீடியோவின் நடமாடுபவர் ஜனாதிபதி கோட்டாபய ராஜபக்ஸ இல்லை என ஜனாதிபதி செயலக தகவல்களை மேற்கோள்காட்டி செய்திகள் வெளியாகியுள்ளன. ஜனாதிபதி கோட்டாபய ராஜபக்ஸவை போன்ற தோற்றத்தை கொண்ட ஒருவரே, இந்த விருந்துபசார நிகழ்வில் கலந்துக்கொண்டு, நடனமாடுவதாக தெரிவிக்கப்படுகின்றது. http://www.battinews.com/2022/01/blog-post_774.html நாங்கள் நம்பீட்டம். மம்மே சந்திரிக்காவின்ட ஆட்டம் பாத்திட்டன்... மாத்தயா ரணிலின்ட ஆட்டம் பாத்திட்டன்.... ஜெயவே வா கோத்தவிண்ட ஆட்டம் பாத்திட்டன்... சகியே சுமந்திரன் எப்ப ஆடுவாரு? நான் எப்ப பாப்பன்? தவறான தகவலை அடையாளம் காண்பதற்கான உதவிக்குறிப்புகள். மூலத்தை மதிப்பிடுங்கள் உங்களுடன் தகவல்களைப் பகிர்ந்தவர் யார், அவர்கள் எங்கிருந்து அதைப் பெற்றார்கள் என்பதனை உறுதிப்படுத்திக்கொள்ளுங்கள் . உங்கள் நண்பர்கள் அல்லது குடும்பத்தினராக இருந்தாலும், அவர்களின் மூலத்தை நீங்கள் சரிபாக்க வேண்டும். போலி சமூக ஊடக கணக்குகளைச் சரிபார்க்க, குறிப்பிடட கணக்கின் சுயவிவரங்கள்(Profiles) எவ்வளவு காலம் செயலில் இருந்தன, அவற்றைப் பின்தொடர்பவர்களின் எண்ணிக்கை மற்றும் அவர்களின் சமீபத்திய இடுகைகளைப் பாருங்கள். வலைத்தளங்களைப் பொறுத்தவரை, பின்னணி தகவல்கள் மற்றும் முறையான தொடர்பு விவரங்களைத் தேட "எங்களைப் பற்றி" மற்றும் "எங்களைத் தொடர்பு கொள்ளுங்கள்" பக்கங்களைச் சரிபார்க்கவும். படங்கள் அல்லது காணெளிகளின் நம்பகத்தன்மையை சரிபார்க்க ஒரு பழக்கமாக்குங்கள். படங்களுக்கு, கூகிள் மற்றும் டின்இ(Tineye) வழங்கிய தலைகீழ் பட தேடல்(Reverse Image Search) கருவிகளைப் பயன்படுத்தலாம். வீடியோக்களுக்கு, தலைகீழ் பட தேடல் கருவிகளில் நுழையக்கூடிய சிறு உருவங்களை பிரித்தெடுக்கும் சர்வதேச மன்னிப்பு சபையின் யூடியூப் டேட்வியூவரைப்(Youtube Datviewer) பயன்படுத்தலாம். ஒரு ஆதாரம் நம்பமுடியாத அல்லது துல்லியமற்றதாக இருப்பதற்கு தேர்ச்சி அற்ற காட்சி வடிவமைப்பு(Visual Design), மோசமான எழுத்து மற்றும் இலக்கண பிழைகள் அல்லது ஆச்சரியக்குறிகள், நிறுத்தல் குறிகளின் அதிகப்படியான பயன்பாடுகள் ஆகியவை அடங்கும். தலைப்புச் செய்திகளுக்கு அப்பால் செல்லுங்கள் அதிக எண்ணிக்கையிலான கிளிக்குகளைப் பெற தலைப்புச் செய்திகள் வேண்டுமென்றே பரபரப்பானதாகவோ அல்லது ஆத்திரமூட்டும் விதமாகவோ இருக்கலாம். ஒரு கட்டுரையின் தலைப்பை விட உட் சென்று முழுமையாக படியுங்கள் . தகவலுக்காக சமூக ஊடகங்களை விட பரவலாகத் தேடுங்கள்.செய்தித்தாள்கள் மற்றும் பத்திரிகைகள் போன்ற அச்சு ஊடக மூலங்களையும், பாட்காஸ்ட்கள்(Podcasts) மற்றும் ஆன்லைன் செய்தி தளங்கள் போன்ற டிஜிட்டல் மூலங்களையும் பாருங்கள். உங்கள் ஆதாரங்களை பல்வகைப்படுத்துவதன்(Diversifying) மூலம் நம்பகமான அல்லது நம்பகதன்மையற்றவை பற்றி சிறந்த படத்தைப் உங்களால் பெற்றுக்கொள்ளமுடியும். திகதியை சரிபார்க்கவும். நீங்கள் தகவல்களைக் காணும்போது, பிவரும் கேள்விகளை நீங்களே கேட்டுக்கொள்ளுங்கள்: இது சமீபத்திய கதையா? இது புதுப்பித்த மற்றும் தற்போதைய நிகழ்வுகளுக்கு பொருத்தமானதா? தலைப்பு, படங்கள் அல்லது புள்ளிவிவரங்கள் நிகழ்வுகளுக்கு வெளியே(Out of Context) பயன்படுத்தப்பட்டுள்ளதா? துணை ஆதாரங்களை ஆராயுங்கள் அவர்களுடைய கூற்றுக்ள் நம்பகரமான உண்மைகளுடன் ஒத்துபோகின்றனவான என உறுதி செயுங்கள் - எடுத்துக்காட்டாக, நிபுணர்களிடமிருந்து மேற்கோள்கள் அல்லது புள்ளிவிவரங்கள் அல்லது ஆய்வுகளுக்கான இணைப்புகள். நிபுணர்ககள் நம்பகமானவர்கள் என்பதையும் இணைப்புகள் உண்மையில் கட்டுரையை ஆதரிக்கின்றன என்பதையும் சரிபார்க்கவும் ஆசிரியரை அடையாளம் காணவும். ஆசிரியரின் பெயர் உண்மையானதா அல்லது நம்பக தன்மை உடையதா என வலைத்தளங்களின்(Online) தேடுங்கள். உங்கள் சார்பு தன்மையை சரிபார்க்கவும். சந்தேகம் இருக்கும்போது, உறுதியான தகவல்களை வெளியிடுவதில் கவனம் செலுத்திய சர்வதேச நிறுவனங்கள்,உண்மையை-சரிபார்ப்பு வலையமைப்புகள் மற்றும் உலகளாவிய செய்தி நிறுவனங்கள் போன்ற நம்பகமான அமைப்புகளை அணுகவும்.


நக்கீரன் கோபால் கைது - அவமானப்பட்டது ஆளுநரா அல்லது அட்மினா? - ஆளுநர் பன்வாரிலால் புரோகித்தை பணி செய்ய மறுத்ததாக ஆளுநர் மாளிகை அளித்த புகாரின் பேரில் நேற்று காலை செய்து செய்யப்பட்டார் நக்கீரன் வார இதழின் ஆசிரியர் கோபால். அவர் மீது தேசத்துரோக வழக்கு 124 A போடப்பட்டது. இந்திய வரலாற்றில் இதுவரை எந்த ஒரு ஊடகவியலாளரும் கவர்னரின் புகாரின் பேரில் கைது செய்யப்படவில்லை. நக்கீரன் கோபால் கைதுதான் முதல் கைது என்கிறார்கள். நீதிமன்றத்தில் நக்கீரன் கோபாலுக்காக வழக்கறிஞர் பெருமாள் ஆஜராகி இருந்தார். நக்கீரன் கோபாலுக்காக ஆஜரான வழக்கறிஞர்கள் கேட்ட ஒரு கேள்விதான் இந்த வழக்கை நொறுக்கியது. “ நக்கீரன் கோபால் எழுதிய கட்டுரையால் ஆளுநரின் பணி தடுக்கப்பட்டிருப்பதாக புகாரில் கூறப்பட்டுள்ளது. இந்த ஆறு மாதத்தில் அவரது எந்த பணியை தடுத்தார்? ஆளுநரால் அவரது எந்த பணியை செய்ய முடியவில்லை என்பதை விளக்க வேண்டும்?” என்ற கேள்விக்கு போலீசிடம் பதில் இல்லை. கோபால் மீது தொடரப்பட்ட வழக்கில் புகார் மனு ஆளுநரின் ஒப்புதலைப் பெற்றுத்தான் கொடுக்கப்பட்டதா? என்ற கேள்விக்கும் அரசுத்தரப்பில் இருந்து எந்த ஒரு தெளிவான பதிலும் இல்லை. மேலும், ஹிந்து ஆசிரியர் என்.ராம் ஆஜராகி “ஊடகங்களில் எழுதுவதற்கு எதிராக 124 பயன்படுத்தப்படுவது இதுவே முதல் முறை. இதை அனுமதித்தால் நாடு முழுக்க இதை முன்னுதாரணமாக வைத்து கைதுகள் நடக்கும். அரசியல் சாசனம் 19 -A பிரிவு எழுதும் உரிமையை உறுதி செய்கிறது அதை நீதிமன்றம் பாதுகாக்க வேண்டும்” என்றார். பின்னர் நீதிபதி நக்கீரன் கோபாலை சொந்த ஜாமீனில் விடுதலை செய்தார். இந்த வழக்கில் கவர்னரின் செயலாளர் தான் புகார் மனுதாரர். ஆளுநர் நேரடியாக புகார் கொடுக்காமல் ஆளுநர் மாளிகை அட்மினை அனுப்பி புகார் பதிவு செய்திருக்கிறார். அதற்கான பரிந்துரையை மட்டும் நேரடியாக முதல்வரிடம் கவர்னர் பன்வாரிலால் புரோகித் செய்ததாக தெரிகிறது. ஆளுநரும் தலைமைச் செயலாளர் கிரிஜா வைத்திநாதனும் சேர்ந்து போட்ட ஸ்கெட்ச் என்கிறார்கள் விஷமறிந்தவர்கள்.ஆனால், எது எப்படி என்றாலும். நிர்மலா தேவி கல்லூரி மாணவிகளை பாலியல் அடிமைகளாக நடத்திய பவர்புரோக்கிங் வழக்கின் சந்தேக நிழல் கவர்னர் மீதும் ஆழப்படிந்து விட்டது. நக்கீரன் கோபால் கைது செய்யப்பட்டதன் மூலம் தமிழகத்தின் கோடிக்கணக்கானவர்களுக்கு நக்கீரனின் அந்த கட்டுரை சென்று சேர்ந்து விட்டது. இந்த கைதின் மூலம் வாயை அடைத்து விடலாம் என்று திட்டமிட்டவர்கள் மக்கள் முன்னால் அவமானப்பட்டு நிற்கிறார்கள். ஆறு மாதங்களாக ஏன் நிர்மலா தேவிக்கும் இந்த வழக்கில் கைதாகி உள்ள ஏனைய இருவருக்கும் ஜாமீன் வழங்கப்படவில்லை. அவர்களது ஜாமீன் மனுவுக்கு அரசு ஏன் இத்தனை எதிர்ப்பு தெரிவிக்க வேண்டும். இந்த வழக்கில் மூவர் மட்டும்தான் சந்தேக நபர்களா மதுரை காமராஜ் பல்கலைக்கழக அதிகாரிகள், கவர்னர் மாளிகையின் அதிகாரிகள் ஏன் கொண்டு வரப்படவில்லை என்ற கேள்விகளும் பொதுவெளியில் எழுப்படுகின்றன. தேன் கூட்டில் கைவைத்து கூட்டைக் கலைத்து தேனீக்களுக்கு மத்தியில் சிக்கி சின்னா பின்னமானது போலாகி விட்டது நிலமை. ஆனால் அசிங்கப்பட்டது ஆளுநரா அல்லது அவரது அட்மினா என்பதுதான் நம்முன் உள்ள மிகப்பெரிய கேள்வி. #NakkeeranGopal #shamelessmodi #MyCMisAThief#MyGovernorisaPervert #NakkeeranGopal #MKStalin #puppetgovernment #shamelesstn#modiatrocities #fascistmodi #shamelessmodi #NakkeeranGopal #shamelessmodi #MyCMisAThief #MyGovernorisaPervert #NakkeeranGopal #MKStalin #puppetgovernment #shamelesstn #modiatrocities #fascistmodi #shamelessmodi ஊழல்வாதிகளை காப்பாற்ற ஆளுநர் முயற்சிக்கிறாரா?-ஸ்டாலின் கேள்வி


text: கீழை இளையவன்: கீழக்கரை ரோட்டரி கிளப் சார்பாக நடை பெற்ற 'சமய நல்லிணக்க' இஃப்தார் விருந்து நிகழ்ச்சி - இந்து, முஸ்லீம், கிறித்துவ சமூகத்தினர் திரளாக பங்கேற்பு ! ரமலான் ஸ்பெசல் (பகுதி - 16) கீழக்கரை நகரில் இதுவரை நடைபெறாத வகையில் இந்து, முஸ்லீம், கிறித்துவ சமூகத்தினர் பங்கேற்ற நோன்பு திறக்கும் இஃப்தார் நிகழ்ச்சி, கீழக்கரை ரோட்டரி சங்கம் சார்பாக, நேற்று மாலை 6.30 மணியளவில் கண்ணாடி வாப்பா திருமண மண்டபத்தில் சிறப்பாக நடை பெற்றது. இந்நிகழ்ச்சியில் சிறப்பு விருந்தினர்களாக, இராமநாதபுரம் தாயுமான சுவாமி தபோவனம் அங்கத்தினர் பிரம்மாச்சாரி ராம்குமார், கீழக்கரை C.S.I.சர்ச் பாதிரியார் தேவதாஸ் ராஜன் பாபு, வடக்குத் தெரு மஸ்ஜிதுல் மன்பயீ கதீப். மௌலவி.சாகுல் ஹமீது தாவூதி ஆகியோர்கள் கலந்து கொண்டு 'சமய நல்லிணக்கம் - ஒற்றுமை' குறித்து சிறப்புரையாற்றினர். நிகழ்ச்சியின் இறுதியில் சமய நல்லிணக்கத்தை வலியுறுத்தி, ஹமீதியா மெட்ரிக் பள்ளி மாணவர்கள் பங்கேற்ற கலை நிகழ்ச்சி நடை பெற்றது. இந்த நிகழ்வில் முன்னாள் ரோட்டரி சங்க தலைவர். ஆசாத் ஹமீத், ரோட்டரியன் நூர் ஆப்டிகல்ஸ் ஹசன், மாவட்ட நிர்வாகி, டாக்டர்.சின்னத்துரை அப்துல்லாஹ், துணை ஆளுநர்.ரோட்டரியன். முருகேசன், ரோட்டரியன். சதக்கத்துல்லாஹ் உள்ளிட்ட ரோட்டரி சங்க நிர்வாகிகளும், முஹம்மது சதக் பாலிடெக்னிக் முதல்வர். அலாவுதீன், சீதக்காதி அறக்கட்டளை நிர்வாகி உமர் ஆகியோர்களும், சமய நல்லிணக்க ஆர்வலர்கள், வர்த்தக பெருமக்கள், நகர் முக்கியஸ்தர்கள், இஸ்லாமிய அமைப்புகளைச் சார்ந்த பொறுப்பாளர்கள் மற்றும் மாற்று சமய முக்கியஸ்தர்கள் பொதுமக்கள் திரளாக கலந்து கொண்டனர். இந்த நிகழ்ச்சி ஏற்பாடுகளை ரோட்டரி சங்க தலைவர் டாக்டர்.செய்யது ராசிக்தீன் மற்றும் செயலாளர். சுப்ரமணியன் சிறப்பாக செய்து இருந்தனர். படங்கள் உதவி : சங்கர் ஸ்டூடியோ Sulaiman Ibrahim, சின்னக்கடை நண்பர்கள், Siddique Siva and 37 others like this. Yesterday at 3:33am · Unlike · 4 கீழை ரோஜா நல்ல நிகழ்ச்சி. இது போன்ற மத நல்லிணக்க இப்தார் நிகழ்ச்சிகளை, எல்லா ஊர்களிலும் உள்ள பொது அமைப்புகள் நடத்த வேண்டும். Yesterday at 3:40am · Unlike · 7 கீழக்கரை 'புதிய ஒற்றுமை' இன்றைய உலகில் சமூகங்களுக்கிடையில், மதங்களுக்கு மத்தியில் ஒற்றுமையும், சகிப்புத்தன்மையும் குறைந்து வேற்றுமையும், சண்டை சச்சரவுகளும் மேலோங்குவதை காணுகிறோம். எல்லா மதங்களுமே நல்ல பண்புகளையும், வேற்றுமையில் ஒற்றுமையையும், அமைதியான முறையில் வாழும் சூழ் நிலையையுமே போதிக்கிறது. ஆனால் மதத்தின் பெயரில் அமைதியின்மையையும், குழப்பங்களையும் மத வெறியர்கள் உருவாக்குகிறார்கள். இந்நிலையில் மத நல்லிணக்கம் மூலமே மனிதகுல ஒற்றுமை சாத்தியம் என்ற அடிப்படையில், இது போன்ற இப்தார் நிகழ்ச்சிகள் வரவேற்கத்தக்கது மத நல்லிணக்கம், மாற்று மதத்தவர்களையும் மதிக்கும் அழகிய பண்புகளைப் பற்றி அல்குர்ஆணின் போதனைகள் அமைந்திருக்க காணலாம். இறுதித்தூதர் நபிகள் நாயகம் (ஸல் ) அவர்கள் மதினாவில் பல இன மக்களுக்கிடையில் நல்லுறவு, நல்லிணக்கத்தோடு வாழ்ந்து எல்லோரும் அமைதியோடும், சுபிட்சமாகவும் வாழ்ந்திட மத நல்லிணக்கத்தை வலியுறுத்திய சரித்திரச்சான்றுகள் ஏராளம் இருக்கிறது. எனவே தான்.. இது போன்ற சமய நல்லிணக்க நிகழ்ச்சிகளை அதிகமதிகம் நடாத்தி, சமய வேறுபாடின்றி சகோதரர்களாக வாழும் நம்மை துண்டாட நினைக்கும் கயவர்கள் கூட்டத்தின் முகத்தில் கரியை பூச வேண்டும். இந்த நல்ல நிகழ்ச்சியை ஏற்பாடு செய்தமைக்கான கூலியை, ரோட்டரி சங்க உறுப்பினர்கள் அனைவருக்கும் வல்ல நாயன் அல்லாஹ் எவ்வித குறைவுமின்றி தந்தருள்வானாக.. ஆமீன் அமீன் யாரப்பில் ஆலமீன்.. Abdul Kader Superp Keelakarai Ali Batcha கீழக்கரை சரித்திர சுவடியில் பதிய வேண்டிய சிறப்பு மிக்க நிகழ்ச்சி சின்னக்கடை நண்பர்கள் Good news to all. This kind of programes are often conducing in each and every cities and towns all over India. it will help to build humanity, brotherhood


text: |8 - பாஞ்சாலங்குறிச்சி| |Subashini ஆல் எழுதப்பட்டது| |Monday, 24 May 2010 19:44| May 22, 2010 பாஞ்சாலங்குறிச்சி: கதை சொல்லும் சித்திரங்கள் அவரது பாட்டனார் ஆட்சிப் பொறுப்பை வீரபாண்டிய கட்டபொம்மனுக்கு அவரது 30வது வயதில் வழங்குகின்றார். தனது பாட்டனார் பாஞ்சாலன் ஞாபகமாக இந்தப் பகுதிக்குப் பாஞ்சாலங்குறிச்சி என்று பெயரும் வழங்குகின்றார். வீரபாண்டிய கட்டபொம்மன் தனது ஆட்சியின் போது 6 ஆண்டுகள் ஆங்கிலேயர்களுக்கு வரி கட்டாமலேயே இருந்திருக்கின்றார். இதனை அறிந்த ஆங்கிலேய அதிகாரி இவரிடம் வரி கட்டும் படி கோரி செய்தி அனுப்புகின்றார். வரி கட்ட முடியாது என்று தெரிவித்து கட்டபொம்மன் மறுக்கின்றார். வரி தர முடியாது என்று கூறிவிட்டாலும் இதனால் ஏதும் விபரீதம் விளையுமோ என்று அவருக்கு மனதில் கலக்கம் இருக்கின்றது. வரி தர முடியாது என்று சொல்லிவிட்டோம். இதனால் ஏதும் கேடு ஏற்படுமோ என எண்ணம் தோன்ற தனது குலதெய்வமான ஜக்கம்மாவை இவரும் இவரது மனைவியும் வழிபடுகின்றாகள். ஜாக்சன் துரை என்பவர் 10.9.1790ல் தனது ஆட்களை அனுப்பி கட்டபொம்மனை அழைத்து வந்து கட்ட வேண்டிய பாக்கி வரியை கட்டாததன் காரணைத்தை அறிய விசாரனை நடத்துகின்றார். இந்த விசாரணை நடைபெறும் போது கட்டபொம்மன் தந்திரமாக தனது வாளால் அவரைத் தாக்கி விட்டு தப்பித்து ஓடி விடுகின்றார். வீரபாண்டிய கட்டபொம்மன் தப்பித்துப் ஓடினாலும் இவரது கணக்குப்பிள்ளை தாணாபதிப்பிள்ளை பிடிபட்டு விடுகின்றார். இவரை பிடித்து ஆங்கில அரசாங்கம் கைது செய்து திருச்சி சிறையில் அடைக்கின்றார்கள். கணக்குப்பிள்ளை பின்னர் விடுதலை செய்யப்படுகின்றார். திருச்சியில் தன்னை சிறைபிடித்து வைத்ததை மனதில் வைத்து அதற்காக பழிவாங்க வேண்டும் என்றும் பிரச்சனை ஏற்படுத்த வேண்டும் என்ற எண்ணத்தில் கட்டபொம்மனுக்கும் ஆங்கிலேயர்களுக்குமான தபால் போக்குவரத்தைத் தடை செய்து விடுகின்றார் மந்திரி தானாபதிப்பிள்ளை. கட்டபொம்மன் சிறந்த முருக பக்தர். திருச்செந்தூரில் திருவிழா நடைபெறும் போது வீரர்களுடன் கோயிலுக்குச் சென்று விடுவாராம். அந்த நேரத்தில் கோட்டையைத் தாக்கினால் கோட்டையைக் கைபற்றிவிடலாம் என்று ஆங்கில அரசு திட்டமிடுகின்றனர். 5.9.1799 அன்று பானர்மேன் என்ற ஒரு ஆங்கிலேய அதிகாரி தன் வீரர்களுடன் கோட்டைக்கு வருகின்றார். அந்த சமயம் கட்டபொம்மன் கோட்டையில் இல்லாத காரணத்தால் இந்தக் கோட்டையை இடித்து உடைத்து தரை மட்டமாக்கி விட்டுச் சென்று விடுகின்றனர். 9.9.1799ல் கட்டபொம்மன் தனது இடத்தை விட்டு வேறு இடம் சென்று விட்டார் என்ற தகவல் ஆங்கிலேய அதிகாரிகளுக்குச் செல்கின்றது. கட்டபொம்மன் இல்லாததால் எல்லாவறறையும் இடித்து உடைக்க உத்தரவிடுகின்றார். கட்டபொம்மன் புதுக்கோட்டையில் தங்கியிருக்கும் விஷயம் அறிந்த புதுக்கோட்டை மன்னர் விஜயநகர தொண்டைமான் என்பவர் இந்தத் தகவலை ஆங்கிலேயர்களுக்குத் தெரிவிக்கின்றார். தகவல் கிடைத்த ஆங்கிலேயர்கள் அங்கு சென்று கட்டபொம்மனை புதுக்கோட்டையில் கைது செய்து விடுகின்றார்கள். கைது செய்து அங்கிருந்து கட்டபொம்மனைக் கயத்தாறு கொண்டு செல்கின்றார்கள். அங்கு அவரை விசாரனை செய்கின்றார்கள். விசாரணையின் அடிப்படையில் 16.10.1799 அன்று அவரை புளியமரத்தில் பொது மக்கள் முன்னிலையில் தூக்கிலிட உத்தரவிடுகின்றார்கள். கட்டபொம்மனைத் தூக்கிலிட்ட பின்னர் ஆங்கிலேய அரசு கட்டபொம்மனுக்கு ஆதரவாகச் செயல்பட்ட பொது மக்களையும் சிறையில் அடைக்கின்றனர். சிறையில் அடைக்கப்பட்டவர்களில் கட்டபொம்மனின் தம்பி ஊமைத்துரையும் ஒருவர். இவர் சிறையிலிருந்து தப்பித்து பாஞ்சாலங்குறிச்சி வருகின்றார். |Last Updated on Friday, 11 June 2010 16:58|